சட்ட விரோத அந்நிய நாணய மாற்று வர்த்தகம்.

சட்டவிரோத அந்நிய மாற்று நாணய வர்த்தகத்தில் லட்சக்கணக்கில் பணத்தை முதலீடு செய்துவிட்டு, அவற்றை ஒட்டு மொத்தமாக இழந்து விட்ட ஆயிரக்கணக்கான இந்தியர்கள் பரிதவித்து வருவது அம்பலமாகியுள்ளது. போலீசில் புகார் செய்ய முடியாமலும் சட்ட நடவடிக்கைகள் எடுக்க முடியா மலும் பண வரவுக்குப் பதிலாக வேதனை கண்ணீரே மிஞ்சியிருக்கும் நிலைக்கு இந்தியர்கள் பலர் தள்ளப்பட்டுள்ளனர். அதில் பலர் தற்கொலை முயற்சிக்குக்கூட சென்றுள்ளனர். பலர் வட்டிக்கு பணத்தை வாங்கி, அதனை திருப்பி செலுத்த முடியாமல் தலைமறைவாகி யுள்ளனர். இது போன்ற சட்டவிரோத அந்நிய நாணய மாற்று வர்த்தகத்தில் ஈடுபடாதீர்கள் என்று போலீஸ் துறையும் பல முறை எச்சரித்தும், அவர்களின் நினைவுறுத்தலையும் மீறி செய்த காரியத்தினால் தங்கள் சொந்த சேமிப்பு மற்றும் கடன் பெற்ற பணத்தையும் இழந்து பரிதவிக்கின்றனர் என்று மலேசிய நண்பன் கண்டறிந்துள்ளது. பலர் 5 ஆயிரம் வெள்ளி முதல் இரண்டு லட்சம் வெள்ளி வரையில் இழந்துள்ளதாக மலேசிய நண்பனுக்கு தகவல் கிடைத்துள்ளது. அந்நிய மாற்று நாணய வர்த்தகத் திட்டத்தில் பணத்தை போட்டால் மாதம் தோறும் அந்த மொத்த தொகையிலிருந்து 10 விழுக்காடு பணம் கிடைக்கும். உதாரணத்திற்கு ஒரு லட்சம் வெள்ளி அந்த திட்டத்தில் முதலீடு செய்தால் 15 மாதத்தில் ஒரு லட்சத்து 50 ஆயிரம் வெள்ளி பெற முடியும் என்று ஆசை வார்த்தைகளை கூறி தரகர்கள் அந்த சட்டவிரோதத் திட்டத்தில் இந்தியர்களைச் சேர்த்துள்ளனர். முதல் மூன்று மாதத்திற்கு வாக்குறுதி அளிக்கப்பட்ட தேதிக்கு முன்னதாகவே அந்த 10 விழுக்காட்டு பணத்தை முதலீடு செய்தவர்களுக்கு கொடுக்கும் நிறுவனங்கள் மற்றும் இடை தரகர்கள் பின்னர் நான்காவது மாதத்தில் நிறுவனம் நொடித்து விட்டது என்று காரணம் சொல்லி அதன் பொறுப்பாளர்கள் தலைமறைவாகி விடுகின்றனர். இதில் வேடிக்கை என்னவென்றால் அந்த நிறுவனங்களுக்கு பணத்தை முதலீடு செய்யும்படி ஆள்பிடித்துக்கொடுப்பவர்கள் இந்தியர்களாகவே இருக் கின்றனர் என்பதுதான் இங்கு சோகம். சம்பந்தப்பட்ட நிறுவனம் அல்லது வங்கிகள் நியூசிலாந்து மற்றும் இன்னும் சில வெளிநாடுகளில் இருப்பதாக கூறு கின்றனர். பூச்சோங்கைச் சேர்ந்த தனித்து வாழும் பெண் ஒருவர் 60 ஆயிரம் வெள்ளியை இந்த முதலீட்டில் கொடுத்துவிட்டு பரிதவித்து வருகிறார். இந்த பணத்தை பெறுவதற்கு அவர் வங்கி ஒன்றில் தனி நபருக்கான கடனை பெற்றுள்ளார். இப்போது அந்தப் பணம் பறிபோன பின்னர் தாம் ஏமாந்து போனததை குடும்பத்தில் உள்ள சகோதர்களிடம்கூட சொல்ல முடியாமல் சம்பளப் பணத்தை வங்கி கடனுக்கு மட்டுமே செலுத்தி தன்னை வருத் திக்கெண்டு வருகிறார். கோலாலம்பூரைச் சேர்ந்த ஒருவர் தனது இ.பி.எப். பணமான 2 லட்சம் வெள்ளியை இழந்துள்ளார். பினாங்கில் ஒரு லட்சம் வெள்ளி வரையில் முதலீடு செய்த ஓர் இந்தியர் அந்தப் பணம் திருப்பிக் கிடைக்கவில்லை என்று தெரிந்ததும் தற்கொலை செய் வதற்குக்கூட துணிந்து விட்டார். தனது மகனின் மருத்துவப் படிப்பிற்காக சிறுக சிறுக சேமித்து வைத்த அந்தப்பணம் பறிபோய்விட்டதை எண்ணி தற்போது ஒரு மனநோயாளியைப் போல் இருந்து வருகிறார். 1997 ஆம் ஆண்டு நாடு கடுமையான பொருளாதார நெருக்கடியை எதிர்நோக்கிய போது, சட்டப்பூர்வ நிலையில் இருந்த இந்த வர்த்தகத்தை அரசாங்கம் தடை செய்துவிட்டது. ஆனால் சிலர் வெளிநாட்டு வங்கிகளின் பெயரைச் சொல்லி தனிநபர்கள் பொது மக்களிடம் இந்த சட்டவிரோத நாணய மாற்று வர்த் தகத்தில் முதலீடு செய்யும்படி வலியுறுத்தி வருகின்றனர். இந்த ஒரு சட்டவிரோத நடவடிக்கை என்பதால் பாதிக்கப்பட்டவர்கள் சம்பந்தப்பட்ட நிறுவனம் அல்லது தனிநபருக்கு எதிராக நீதிமன்ற நடவடிக்கை எடுக்க முடியாமல் நெருப்பில் போட்ட புழுவாகத் துடித்து வருகின்றனர். பங்கு சந்தையில் இடம் பெற்ற நிறுவனங்களுக்கு மட்டுமே மூலத் தொழில் உட்பட பிற வர்த்தகங்கள் தொடர்பாக பேங்க் நெகாரா லைசென்ஸ் வழங்கி யுள்ளது. ஆனால் இது போன்ற சட்டவிரோத அந்நிய நாணய மாற்று வியாபாரத்திற்கு பேங்க் நெகாரா அனுமதி அளித்தது கிடையாது. குறுகிய காலத் திலேயே நிறைய பணத்தைப் பார்க்க வேண்டும் என்ற பேராசையில் விளைந்த விளைவுதான் தற்போது தாங்கள் பணத்தை இழந்ததற்கு காரணம் என்று பெயர் குறிப்பிட விரும்பாத பலர் கருத்து தெரிவித்துள்ளனர்.


ஜோங் நாமின் உடலை நெருங்கிய உறவினர் மட்டுமே  உரிமை கோர முடியும்!

கொலையுண்ட வடகொரி யர் கிம் ஜோங் நாமின் உடலை அவரின் நெருங்கிய உறவினர் மட்டுமே உரிமை கோர முடியும் என அரச மலேசிய போலீஸ் படையின் தலைவர் (ஐஜிபி) டான்ஸ்ரீ காலிட் அபு பக்கார் வலியுறுத் தியுள்ளார். ஜோங் நாமின் உடல் கோலாலம்பூர் மருத்துவமனை யில் வைக்கப்பட்டுள்ளது. ஜோங் நாமின் நெருங்கிய உற வினர் அம் மருத்துவமனையில் தேசிய தடயவியல் மருத்துவ நிறுவனத் தின் டிஎன்ஏ (மரபணு) சோதனைக்கு உட்படுத் தப்படுவார். அம்மரபணு மாதிரி உறுதி செய்யப்பட்ட பிறகே ஜோங் நாமின் உடல் சம்பந்தப்பட்டவரி டம் ஒப்படைக் கப்படும். அவ்வுடலைத் தருமாறு வடகொரியத் தூதரகம் தூதுக்குழு உள்ளிட்ட எத்தரப்பின் வேண்டு கோளையும் போலீஸ் ஏற்காது. ஏனெனில் இறந்தவரின் உடலைக் கோருவது தொடர்பில் மலேசியா பொதுசெயல் நடை முறையைக் கொண்டுள்ளது என காலிட் கூறியுள்ளார். வடகொரியத் தலை வர் கிம் ஜோங் உன்னின் ஒன்றுவிட்ட மூத்த சகோதர ரான ஜோங் - நாமின் உடலைப் பெறும் வகையில் வட கொரியா மலேசியாவுக்கு தூதுக் குழுவொன்றை அனுப்பியுள்ளது. அது தொடர்பில் பன் னாட்டு ஊடக அறிக்கை குறித்து கருத் துரைத்த காலிட் மேற்கண்ட வாறு கூறியுள்ளார். அவ்வழக்கில் ஐயுறப்படும் எழுவரை தேடும் பணி எந் தளவில் உள்ளது எனக் கேட்ட தற்கு, புலனாய்வில் உத வும் வகையில் அந்த எழுவரைத் தேடும் நடவடிக் கையை போலீசார் தொடர்ந்து மேற்கொள் வார்கள் என்று காலிட் கூறியுள் ளார்.


சசிகலா புஷ்பாவுக்கு நோஸ் கட் கொடுத்த சசிகலா நடராஜன்!

தஞ்சாவூர் தொகுதிக்கு அதிமுக வேட்பாளர் அறிவிக்கப்பட்டதன் மூலம் அரசியலில் ஈடுபட வேண்டும் என்ற ஆசையே இல்லை என்பதை செயலால் நிரூபித்திருக்கிறார் சசிகலா நடராஜன். இது சசிகலா மீது அடுக்கடுக்கான குற்றச்சாட்டுகளை முன்வைத்த சசிகலா புஷ்பாவுக்கான பதிலடியாகவே கருதப்படுகிறது. முதல்வர் ஜெயலலிதா உடல்நலம் பாதிக்கப்பட்டு சிகிச்சை பெற காரணமே சசிகலா நடராஜன்தான்; சிபிஐ விசாரணை வேண்டும் என்று சொன்னவர் சசிகலா புஷ்பா. அத்துடன் ஜெயலலிதாவின் கையெழுத்தை மோசடியாக பயன்படுத்த போகிறார்; தஞ்சாவூர் தொகுதியில் போட்டியிடப் போகிறார்; அதிமுக துணைப் பொதுச்செயலராகப் போகிறார் என கூறிவந்தார். ஆனால் சசிகலா புஷ்பா கூறியபடி எதுவுமே நடக்கவில்லை. 2011-ல் போயஸ் கார்டனை விட்டு வெளியேற்றப்பட்டு 2012-ல் மீண்டும் வந்தபோது தாம் வெளியிட்ட அறிக்கையில் அரசியலில் ஈடுபடமாட்டேன் என உறுதியளித்ததை தற்போது செயல்படுத்திக் காட்டியுள்ளார் சசிகலா நடராஜன். 2012-ம் ஆண்டு மார்ச் 28-ந் தேதி சசிகலா நடராஜன் வெளியிட்ட அறிக்கையில் கூறியிருந்ததாவது: கடந்த மூன்று மாதமாக பத்திரிகைகளில் என்னை பற்றி பலவிதமான செய்திகள் வந்து கொண்டிருப்பதால் இந்த அறிக்கையை வெளியிட வேண்டிய கட்டாயம் ஏற்பட்டுள்ளது. 1984ல் முதல் முறையாக அக்காவை சந்தித்தேன். பின்னர் எங்களுக்குள் நட்பு வளர்ந்தது. அவர் என்னை தங்கையாக ஏற்றுக் கொண்டார். 1988ல் இருந்து அக்காவின் போயஸ் கார்டன் வீட்டில் அவருடன் வசித்து வந்தேன். அதிமுக பொதுச்செயலாளராகவும், தமிழக முதல்வராகவும் இரவு பகல் பாராமல் கடுமையாக உழைக்கும் அக்காவின் பணிச்சுமையை ஓரளவாவது குறைக்கும் வகையில் உதவியாக இருந்தேன். அப்போது வெளியில் என்ன நடக்கிறது என்பது குறித்து எனக்கு முழு விவரம் தெரியாது. 24 ஆண்டுகள் அக்காவுடன் ஒரே வீட்டில் வாழ்ந்த நான், கடந்த டிசம்பரில் அக்காவை பிரிந்து வெளியே வந்து வேறு இடத்தில் வசிக்க வேண்டிய சூழ்நிலை உருவானது. பிறகுதான் அதுவரை வெளியில் என்ன நடந்தது என்ற உண்மைகள் எனக்கு தெரிய வந்தது. அக்கா எடுத்த ஒழுங்கு நடவடிக்கைகளுக்கு பிறகுதான் அதற்கு என்ன காரணம், அதன் பின்னணி என்ன என்பதெல்லாம் புரிந்தது. என்னுடைய உறவினர்கள் மற்றும் நண்பர்கள் சிலர் நான் அக்காவுடன் ஒரே வீட்டில் வாழ்ந்ததை சாக்கிட்டு, என் பெயரை பயன்படுத்தி விரும்பத் தகாத செயல்களில் ஈடுபட்டனர்; அதனால் கட்சிக்கு பாதிப்புகள் ஏற்பட்டன; பல குழப்பங்கள் உண்டாக்கப்பட்டன; அக்காவுக்கே எதிரான சதி திட்டங்களும் தீட்டப்பட்டன என்பதை அறிந்து அதிர்ச்சி அடைந்தேன். வேதனை அடைந்தேன். இவை எல்லாம் எனக்கே தெரியாமல் நடந்துள்ளன. அக்கா நன்றாக இருக்க வேண்டும் என்றுதான் ஒவ்வொரு வினாடியும் நான் நினைத்திருக்கிறேன். கனவிலும் அக்காவுக்கு துரோகம் நினைத்ததில்லை. என் உறவினர்கள், நண்பர்கள் என்று சொல்லிக் கொண்டு அக்காவுக்கு எதிரான நடவடிக்கைகளில் ஈடுபட்டவர்கள் செய்தது மன்னிக்க முடியாத துரோகம். அவர்கள் யாராக இருந்தாலும் எனக்கு வேண்டாதவர்கள்தான். அவர்களுடன் தொடர்புகளை துண்டித்து விட்டேன். இனிமேல் அவர்களுடன் எனக்கு எவ்வித ஒட்டுமில்லை, உறவுமில்லை. அரசியலில் ஈடுபட வேண்டும், கட்சியில் பெரிய பொறுப்பு வகிக்க வேண்டும், சட்டமன்ற , நாடாளுமன்ற உறுப்பினர் ஆகவேண்டும், அமைச்சர் பதவியை அடைய வேண்டும், ஆட்சியில் பங்கேற்க வேண்டும் என்ற எந்த ஆசையும் எனக்கு கிடையாது. அக்காவுக்கு உண்மையான தங்கையாக இருக்கவே விரும்புகிறேன். என் வாழ்க்கையை ஏற்கனவே அக்காவுக்கு அர்ப்பணித்துவிட்டேன். இனியும் அக்காவுக்கு உதவியாக இருக்கவே விரும்புகிறேன். இவ்வாறு சசிகலா கூறியிருந்தார். தற்போது ஜெயலலிதா உடல்நலம் பாதிக்கப்பட்ட நிலையிலும் கூட நேரடி அரசியலுக்கு வராமல் 2012-ல் அளித்த வாக்குறுதியைக் காப்பாற்றி சசிகலா புஷ்பா தரப்புக்கு நோஸ்கட் கொடுத்திருக்கிறார் சசிகலா நடராஜன்!


யாழை எச்சரிக்கும் மர்ம கும்பல்!!

நாட்டில் தற்போது திருப்புமுனைகள் பல ஏற்பட்டு வருகின்றது. எவ்வாறாயினும் நாட்டில் இனவாதமானது வெளிப்படையாக தூண்டப்பட்டு வருவதாக தென்னனிலங்கை புத்தி ஜீவிகள் எச்சரிக்கை விடுத்துள்ளனர். பெரும்பான்மை இனத்தவர் மூலம் வெளிப்படையாக இனவாதங்கள் பரப்பப்பட்டாலும் அவை திசை திருப் படுகின்றது மாற்றப்படுகின்றது. அவை சிறுபான்மை இனத்தவர் மீது திணிக்கப்பட்டு வருகின்றது என்பது தற்போது ஆதாரப்பூர்வமாக்கப்பட்டு வருகின்றது. ஆட்சிமாற்றம் ஏற்பட்ட பின்னர் நாட்டில் சிங்கலே என்ற அமைப்பு உருவாகி இலங்கையின் மூலைமுடுக் கெங்கும் படுவேகமாக பரவ ஆரம்பித்தது. அதன் பின்னர் அது நல்லாட்சி மேற்கொண்ட நடவடிக்கையின் மூலம் குறைக்கப்பட்டது பின்னர் தடுக்கப்பட்டது. இதேவேளை இந்த வருடம் பெப்ரவரி மாதம் தேசியக் கொடியாக சிங்கலே கொடி பிரகடனப்படுத்தும் செயற்பாடுகள் இடம்பெற்று வருவதாகவும் கூறப்பட்டு இனவாதம் பரப்பப்படுவதாகவும் கூறி சிங்கலே அமைப்பின் உறுப்பினர்கள் சிலர் கைது செய்யப்பட்டு பெருமளவிலான சிங்கலே கொடிகளையும் பொலிஸார் கைப்பற்றினர். ஆனாலும் இவை வெளிப்படையாக தெரிவிக்கப்பட வில்லை. அதே போன்று கைது செய்யப்பட்டவர்கள் தொடர்பிலும் கூறப்படவில்லை அவர்கள் விடுவிக்கப்பட்டனர். ஆனாலும் கைப்பற்றப்பட்ட கொடிகள் மட்டும் திருப்பிக்கொடுக்கப்படாமல் இருந்தன. இங்கு அவர்கள் கைது செய்யப்பட்டது தேசியக்கொடிக்கு அவதூறு செய்தமை மற்றும் தேசவிரோத குற்றத்திற்காகவே என்பதும் சுட்டிக்காட்டப்படத்தக்கது. பின்னர் நேற்று முன்தினம் குறித்த கொடிகள் அனைத்தும் திருப்பிக்கொடுக்கப்பட்டுள்ளதோடு குறித்த குற்றச்சாட்டுகளும் புறக்கணிக்கப்பட்டுள்ளன.அத்துடன் சிங்கலே கொடிகளானது இனவாதத்தினை பரப்பும் செயல் அல்ல எனவும் பொலிஸார் தெரிவித்துள்ளனர். சிங்கலே அமைப்பு நாட்டில் இனவாதத்தை பரப்பி வருவதாக அரசு எடுத்த முடிவினாலேயே அந்த அமைப்பு நாட்டில் பரப்பப்படுவதனை நிருத்தப்பட்டது என்பது இங்கு சுட்டிக்காட்டப்படத்தக்கது. தற்போது அது இனவாத செயற்பாடு அல்ல என பொலிஸார் அறிவித்துள்ளதோடு குற்றமற்ற செயல் எனவும் அறிவித்துள்ளமை வியக்கத்தக்கது.இங்கு அரசின் கருத்தை பொலிஸார் நிராகரித்தது எவ்வாறு என்ற சந்தேகம் ஏற்படுகின்றது. அத்தோடு ஏன் கொடிகளை மீண்டும் திருப்பிக்கொடுக்க வேண்டும் என்ற சந்தேகமும் ஏற்படுகின்றது.இதேவேளை தமிழர்கள் இலங்கையை அல்லது வடக்கை சொந்தம் கொண்டாட முடியாது பெரும்பான்மை இனத்தவரான சிங்களவர்களுக்கே வடக்கு சொந்தம். இது கலகொட அத்தே ஞானசார தேரர் பகிரங்கமாக தெரிவித்த கருத்து. அத்தோடு சிங்லே அமைப்பினர் வெளிப்படையாக தற்போது வடக்கு சிங்கள மக்களுக்கே சொந்தம் என்ற கருத்தையும் வலியுருத்தி வருகின்றமை இனவாதக்கருத்தாக எவராலும் நோக்கப்படுவதில்லை.தற்போது பல்வேறு வகையான மாற்றங்கள் இடம்பெற்று கொண்டு வருகின்றது. முன்பு இனவாதம், தேசவிரோதம் என கருதப்பட்டமை தற்போது வெளிப்படையாக குற்றமற்ற கருத்துகளாக கூறப்படுகின்றது. அப்படியாயின் அரசு தற்போது இதற்கு அனுமதி கொடுத்துள்ளதா? அண்மையில் வவுனியா போராட்டத்தின் போது சிங்கலே அமைப்பினர் சிங்களவரின் உரிமைக்காக அடுத்து யாழ்ப்பாணத்திற்கும் சென்று போராடுவோம் எனவும் அவர் பகிரங்கமாக தெரிவித்தமை குறிப்பிடத்தக்கது.அவர் குறிப்பிட்டது போன்று யாழ்ப்பாணத்திற்கு சென்று போராட்டம் செய்ய வேண்டுமாயின் சிங்கலேவிற்கு விடுக்கப்பட்டிருந்த தடை நீக்கப்படவேண்டும் இல்லாவிடின் அது குற்றமாக்கப்படும் என்பதே உண்மை. அவ்வாறே தமிழர்கள் வாழும் பிரதேசத்திற்கு சிங்கள கலாச்சாரத்தை புகுத்த முயலும் செயற்பாடு பாரதூரமான விளைவினை ஏற்படுத்தும் அண்மையில் யாழ். பல்கலைக்களகத்தில் சிறியதொரு விவகாரம் பாரிய அளவு பதற்றத்தையும் மாணவர்களுக்கிடையே ஏற்பட்ட மோதலும் இவ்வாறான செயற்பாடு காரணமானவே. தற்போது சிங்கலே அமைப்பினர் தாம் கூறியது போல யாழ் நகரிற்கு செல்வார்களாயின் பாரதூரமான விளைவு ஏற்படும் அது ஆட்சி மாற்றம். தமிழர்கள் மீண்டும் கொன்று குவிக்கும் திட்டம், உயிர் பலி போன்றவை ஏற்படும் சாத்தியக்கூறு உண்டு.அதற்காக ஆரம்பகட்ட நீர் ஊற்றல் செயற்பாடே தற்போது சிங்கலே இனவாதம் அல்ல என கூறப்பட்டுள்ள கருத்து எனவும் தென்னனிலங்கை புத்தி ஜீவிகள் தெரிவத்து வருகின்றனர். இதேவேளை சிங்கலே அமைப்பிற்கு மஹிந்த தரப்பு ஆதரவு தெரிவித்து புகைப்படங்களையும் வெளியிட்டு வருகின்றமை குறிப்பிடத்தக்கது.தற்போது இலங்கையில் ஏற்பட்டுள்ள அமைதி சூழலை நாட்டு மக்கள் அனைவரும் விரும்புகின்றனர் குறிப்பாக சிங்கள இன சகோதரர்களும் ஒற்றுமையையான அமைதியான நாட்டினையே எதிர்ப்பார்க்கின்றனர். இத்தகைய சூழலில் பதற்ற நிலைகளை தோற்றுவித்து நாட்டை அழிவுப்பாதைக்கு இட்டுச்செல்லும் ஒரு சில இனவாதிகளின் செயற்பாடுகளினால் ஒட்டுமொத்த நாட்டு மக்களுக்கும் அவப்பெயர் ஏற்படுவது வேதனைக்குரிய விடயமே.


நிலநடுக்கத்திற்கு நேபாளத்தில் பலியானோர் எண்ணிக்கை 3000 ஐ தாண்டியது

Earthquake

நேபாள நாட்டின் மையப்பகுதியில் உள்ள லாம்ஜங் மாவட்டத்தில் சனிக்கிழமை முற்பகல் 11.46 மணியளவில் பயங்கர நிலநடுக்கம் ஏற்பட்டது.

ரிக்டர் அளவுகோலில் 7.9 ஆக பதிவான இந்த நிலநடுக்கம், சுமார் இரண்டரை நிமிடங்களுக்கு நீடித்தது. பின்னர், சிறிய அளவிலான கால இடைவெளிக்குப் பின்னர் மீண்டும் மீண்டும் பல முறை நில அதிர்வுகள் ஏற்பட்டன.

இந்த நிலநடுக்கத்தால் நேபாளம் முழுவதும் உள்ள பெரும்பாலான கட்டடங்கள் தரைமட்டமாகின. இந்த நிலநடுக்கத்துக்கு இதுவரை 3000 க்கும் மேற்பட்டவர்கள் பலியாகியுள்ளதாக  தெரிவிக்கப்பட்டுள்ளது. அங்கு மீட்புபப் பணிகள் தொடர்ந்து நடைபெற்று வருகின்றன.

இந்த நிலநடுக்கத்தால் அந்நாட்டின் ஏராளமான வரலாற்றுச் சின்னங்கள் தரைமட்டமாகியுள்ளன. பொது மக்கள் பயத்துடன் தொடர்ந்து சாலைகளில் வசித்துவருகின்றனர் என்பது குறிப்பிடத்தக்கது.


பொள்ளாச்சி விவகாரத்தில் ரஜினிகாந்த் அமைதி

சென்னை:

"ரஜினி அங்கிள்... நீங்க எங்க இருக்கீங்க?" இப்படித்தான் தங்களுக்காக இன்னும் குரல் கொடுக்க வரவில்லையே என்று தமிழகத்தின் இளம் பெண்கள் எதிர்பார்த்துள்ளனர்! பொள்ளாச்சி சம்பவம் நடந்து மாநிலமே கொந்தளித்து கிடக்கிறது! பெண் பிள்ளைகளை பெற்றவர்கள் வயிற்றில் நெருப்பை அள்ளி கொட்டியது போல இருக்கிறது! ஒருசில காம கழிசடைகளால் இன்றைக்கு நல்ல பசங்களை கூட சந்தேகத்துடன் இளம்பெண்கள் பார்க்க வேண்டிய அவலம் வந்துவிட்டது.

ஆளுக்கொரு கட்சி போராட்டம் நடத்துகிறது.. மாணவர்கள் வீதிக்கு வந்து போராட ஆரம்பித்து விட்டார்கள்.. வீட்டில் இருக்கும் பெண்கள் கூட துடைப்பக்கட்டையை எடுத்து கொண்டு ஆர்ப்பாட்டம் செய்ய துவங்கி விட்டனர். நாக்கை பிடுங்கி கொள்ளும் அளவுக்கு கமல் கேள்வி கேட்டுவிட்டார்! ஆனால் ரஜினி?!

பொள்ளாச்சி சம்பவம் தொடர்பாக ஏன் வாயை திறக்கவே இல்லை என்ற சந்தேகம் எழுந்துள்ளது. இதுக்கும் பாஜகவுக்கும் ஒரு சம்பந்தமும் இருக்காது என்றுதான் தெரிகிறது. அப்படி இருந்தும் ஏன் கண்டனக் குரல் எழுப்பவில்லை என்றும், ஆளும் தரப்பு செய்து கொண்டிருப்பது எல்லாம் ரஜினிக்கு நியாயமாக தெரிகிறதா என்றும் கேள்விகள் எழ ஆரம்பித்துவிட்டன.

அரசியல் ரீதியாக இல்லாவிட்டாலும், ரஜினியும் இரண்டு பெண் பிள்ளைகளை பெற்றவர்தானே.. எங்களுக்காக ஏன் ஆதரவு குரல் எழுப்பவில்லை என்று இளம்பெண்களே யோசிக்க ஆரம்பித்துவிட்டனர்.

இன்றைய இளைஞர்கள் ரொம்பவும் ஷார்ப்-ஆக இருக்கிறார்கள். எதையும் ஆழமாக யோசிப்பவர்களாகவும் எல்லாவற்றையும் தீவிரமாக சிந்திப்பவர்க ளாகவும் உள்ளனர். அதனால் ஒவ்வொரு பிரபலங்களையும் உன்னிப்பாக கவனித்து வரவே செய்கின்றனர்.

தமிழகத்தில் எந்த அசம்பாவிதம், இயற்கை சீற்றம், மனித குல பாதிப்புகள் என எது நடந்தாலும் அதற்காக ரஜினி குரல் கொடுப்பது எப்போதுமே குறை வாகவே உள்ளதாக ஒரு குற்றச்சாட்டு உள்ளது. இந்த பொள்ளாச்சி விஷயத்தில் அதி பயங்கரமான ரகசியங்களும், மிக முக்கியமான பிரமுகர்களும் சம்பந்தப்பட்டிருப்பதாக தமிழக மக்கள் சந்தேகிக்கிறார்கள்.

இந்நிலையில் பாதிக்கப்பட்ட பெண்களுக்காகவாவது, அல்லது அவர்களை காப்பாற்றி வரும் ஒரு சிலருக்கு எதிராகவாவது ரஜினி குரல் கொடுக்கலாமே? இதற்கே குரல் கொடுக்கவில்லை என்றால், "தண்ணி பிரச்சனையை தீர்ப்பவர்களுக்கு ஓட்டுபோடுங்கள் என்று சொல்ல மட்டும் யாருக்கும் துளி உரிமையும் கிடையாது" என்பது மக்களின் தாழ்மையான கருத்தாக உள்ளது!


பணத்திற்கு பதில் உடலை காட்டு:

கனடா நாட்டில் உபெர் டாக்ஸியில் பயணம் செய்த இளம்பெண் ஒருவரிடம் ஓட்டுனர் அத்துமீறி செயல் பட்டுள்ள சம்பவம் அதிர்ச்சியை ஏற்படுத்தியுள்ளது. ரொறொன்ரோ நகரை சேர்ந்த Erika Szabo(28) என்ற இளம்பெண் வெளியே சென்று விட்டு உபெர் கால் டாக்ஸியில் வீட்டுக்கு திரும்பியுள்ளார். காரில் ஏறியவுடன் ‘சார்ஜ் இல்லாத காரணத்தினால் எனது மொபைல் செயல்படவில்லை’ என ஓட்டுனரிடம் கூறியுள்ளார். அப்போது, ‘மொபைல் வேலை செய்யவில்லை என்றால் டாக்ஸிக்கான கட்டணத்தை செலுத்த முடியாது’ என பதிலளித்துள்ளார். ‘அப்படியானால் உடனே வாகனத்தை நிறுத்துங்கள் நான் இறங்கிக்கொள்கிறேன்’ என இளம்பென் கூறியுள்ளார். இதற்கு மறுப்பு தெரிவித்து ஓட்டுனர் வாகனத்தை நிறுத்தாமல் சென்றுள்ளார்.‘கட்டணம் கொடுக்க தேவை யில்லை. இதற்கு பதிலாக இரண்டு வழிகள் உள்ளது’ என ஓட்டுனர் கூறியுள்ளார். ’ஒன்று, உங்களுடைய உடலை நிர்வாணமாக காட்ட வேண்டும் அல்லது பாலியல் ரீதியாக என்னை இன்பத்தில் ஆழ்த்த வேண்டும்’ என ஓட்டுனர் கூறியுள்ளார்.இதனைக் கேட்ட இளம்பெண் ‘ஓட்டுனர் நகைச்சுவைக்காக தான் கூறுகிறார்’ என நினைத்து பதில் எதுவும் கூறவில்லை. ஆனால், சிறிது தூரம் சென்ற ஓட்டுனர் திடீரென காரை நிறுத்தி விட்டு ‘கட்டணம் கொடுக்க முடியாது என்றால் என்னுடன் உல்லாசமாக இருக்க வேண்டும்’ என மிரட்டல் வார்த்தைகளில் கூறியுள்ளார். இதனைக் கேட்டு அதிர்ச்சி அடைந்த இளம்பெண் ‘பணத்தை கொடுத்து விடுகிறேன்’ எனக் கூறிவிட்டு வீடு வரும் வரை பீதியில் ஆழ்ந்துள்ளார்.சில நிமிடங்களுக்கு பிறகு வீட்டிற்கு திரும்பியதும் மொபைலை சார்ஜ் செய்து ஓட்டுனரின் கட்டணத்தை செலுத்தியுள்ளார். இச்சம்பவம் தொடர்பாக அதிர்ச்சியில் ஆழ்ந்த இளம்பெண் உடனடியாக உபெர் நிறுவனத்தை தொடர்புக்கொண்டு புகார் அளித்துள்ளார். ஓட்டுனரின் நடவடிக்கைக்கு மன்னிப்பு கோரிய நிறுவனம் இளம்பெண் செலுத்திய 12 டொலரை திருப்பி செலுத்தியுள்ளது. எனினும், நிறுவனத்தின் நடவடிக்கையால் திருப்தி அடையாத அப்பெண் பொலிசாரிடம் புகார் பதிவு செய்ததை தொடர்ந்து விசாரணை நடைபெற்று வருகிறது.


குளிர்பதனப் பெட்டிக்குள்  குழந்தையின் சடலம். இருவர் கைது.

கோம்பாக்,

பத்துகேவ்சில் உள்ள கம்போங் நகோடாவில் அடாம் ரைக்கால் முகமட் சுபி என்ற கைக்குழந்தையின் சடலம், குழந்தையை பராமரித்து வந்தவரின் வீட்டிலிருந்த குளிர்பதனப் பெட்டிக்குள் பதுக்கி வைக்கப்பட்டி ருந்தது கண்டுபிடிக்கப்பட்டது.

Read More: Malaysia Nanban Tamil Daily on 5.7.2018


லத்திஃபா நியமனம். சரி.. ஆனால் தவறு.

கோலாலம்பூர்,

ஜசெக மூத்த தலைவர் லிம் கிட் சியாங் நேற்று பிரதமர் துன் டாக்டர் மகாதீர் முகமட்டை பற்றி ஓர்  அரிதான விமர்சனத்தை வழங்கினார்.எம்ஏசிசி தலைமை ஆணையராக லத்திஃபா கோயா நியமிக்கப்பட்டிருப்பதைப் பற்றி குறிப்பிட்ட கிட் சியாங், டாக்டர் மகாதீரின் இந்த முடிவு முற்றிலும் அரசியல மைப்பிற்குட்பட்டது என்று கூறினார். எனினும் இந்த நியமனம் நாடாளுமன்றத்தால் உறுதிப்படுத்தப்படாததால் பக்காத்தான் ஹராப்பானின்  14ஆவது பொதுத் தேர்தல் கொள்கையறிக்கையின் 14ஆவது வாக்குறுதி இந்த முடிவால் மீறப்பட்டிருப்பதை அவர் சுட்டிக் காட்டினார்.

Read More: Malaysia Nanban Tamil Daily on 10.6.2019


கூந்தல் பராமரிப்புக்கு வெ.300,000

கோலாலம்பூர், கூந்தல் சிகிச்சைக்காக தாங்கள் வெ.3 லட்சத்தை செலவழித்து ஏமாந்ததுதான் மிச்சம் என்று இரு சகோதரிகள் புகார் செய்துள்ளனர். பெட்டாலிங் ஜெயா வில் உள்ள சம்பந்தப்பட்ட கூந்தல் பராமரிப்பு மையத்திற்கு எதிராக சட்ட நடவடிக்கை எடுக்க முடிவு செய்திருப்பதாக எலிசபெத் சோவ் என்ற 47 வயது பெண் நேற்று ம.சீ.ச புகார் மையத்தில் கூறினார். தனது கடன் அட்டையை 13 தடவை பயன்படுத்தி 264,048 வெள்ளியைச் செலுத்தியதாகவும், அதே சமயம் தனது சகோதரி மார்கிரெட் (56) வெ.30,823.73-ஐ கட்டணமாகச் செலுத்தியிருப்பதாகவும் அவர் தெரிவித்தார். அம்மையம் வழங்கிய பல்வேறு சலுகைகளுக்காக தாங்கள் இக்கட்ட ணத்தைச் செலுத்திய தாகவும் அவர் சொன்னார். இவ்வளவு பணத்தை செலவழித்தும் தங்கள் கூந்தலில் எந்தவித மாற்றமும் ஏற்படவில்லை என்று அவர் மேலும் கூறினார். அழகு சிகிச்சை விளம்பரங் களை நம்பி பணத்தை விரயமாக்க வேண்டாம் என்று மசீச புகார் மையத்தின் தலைவர் டத்தோஸ்ரீ மைக்கல் சோங் ஆலோசனை கூறினார்.


ஜேர்மனியில் சாதனை படைத்த 15 வயது இலங்கை மாணவன்

இளம் விஞ்ஞானிகளுக்கான சர்வதேச மாநாட்டில் பங்குபற்றிய இலங்கை மாணவர் ஒருவர் வெள்ளிப் பதக்கம் வென்று சாதனை படைத்துள்ளார். ஜேர்மனி Stuttgart பகுதியில் இடம்பெற்ற இளம்விஞ்ஞானிகளுக்கான சர்வதேச மாநாட்டிலேயே குறித்த மாணவனுக்கு வெள்ளிப் பதக்கம் கிடைத்துள்ளது. நலந்தியன் ரகிந்து விக்ரமரத்ன (Nalandian Rakindhu Wickremeratne) என்ற 15 வயது மாணவனே இந்த சாதனையை படைத்துள்ளார். இந்த மாநாட்டில் 40 நாடுகளைச் சேர்ந்த 300இற்கும் மேற்பட்டவர்கள் பங்கேற்றனர். ஆஸ்துமா நோய்க்கு தீர்வு ஒன்றை குறித்த மாணவர் மாநாட்டில் முன்வைத்துள்ளார். இந்த நிலையிலேயே குறித்த மாணவருக்கு வெள்ளிப் பதக்கம் வழங்கப்பட்டுள்ளது. இளம் விஞ்ஞானிகளின் சர்வதேச மாநாட்டில் பங்கேற்ற்ற ரகிந்து, இலங்கையில் தேசிய இளம் விஞ்ஞானிகள் சங்கத்தின் 2016/2017 ஆண்டிற்கான சிறந்த இளம் விஞ்ஞானி விருதினையும் வென்றுள்ளமை குறிப்பிடத்தக்கது.


ஊழலில் ஈடுபடும் அரசியல்வாதிகள் நடவடிக்கையிலிருந்து தப்பிக்க இயலாது

பெட்டாலிங் ஜெயா 14ஆவது பொதுத் தேர்தல் நெருங்கி வருகிறது. இப்போதைய நிலையில் அரசியல் களத்திற்கு மலேசிய ஊழல் தடுப்பு ஆணையம் இழுத்துச் செல்லப் படுவதை ஆணையம் விரும்பவில்லை என்று தலைமை ஆணையர் டத்தோ ஸூல் கிப்ளி தெளிவுப்படுத்தியுள்ளார். ஒன்பது மாதங்களாக அரசாங்க அதிகாரிகளை வளைத்துப் பிடித்து கைது செய்வதில் ஆணையம் மும்முரம் காட்டி வருகிறது என்று கூறப்படுகிறது. தற்போதைக்கு அரசியல்வாதி கள் மீது ஆணையம் தனது முதன் மையான கவனத்தை செலுத்த விரும்பவில்லை. தற்போதைக்கு அரசியல்வாதிகள் மீது நடவடிக்கை எடுப்பதில்லை என்ற தீர்மானத்திற்கு ஆணையம் வந்துள்ளது என்று டத்தோ ஸூல்கிப்ளி அகமது அறிவித்தார். எந்தவொரு அரசியல் கட்சியும் தங்களின் பிரச்சாரத்திற்கு ஊழல் தடுப்பு ஆணையத்தை தங்களின் பகடையாக பயன்படுத்தப்படுவதை நாங்கள் விரும்ப வில்லை. தேர்தலுக்கு முன்பு நாங்கள் அரசியல்வாதிகளுக்கு எதிராக நடவடிக்கை எடுத்தபோதிலும் இவர்கள் தொடர்ந்து பொதுத் தேர்தலில் போட் டியிட்டு பதவி வகிப்பதற்கு இது ஒன்றும் தடங்கலாக அமைந்து விடாது. எனவே அரசியல் கட்சிகள் மக்க ளுக்கு தாங்கள் சேவையாற்றக் கூடிய ஆற்றல் கொண்டு நியாய மாக போட்டியிடட்டும். மிங்குவான் மலேசியாவிற்கு வழங்கிய பேட்டியில் டத்தோ ஸூல்கிப்ளி மேற்கண்டவாறு கருத்துரைத்துள்ளார். எனினும் தலைமை ஆணையர் அனைத்து அரசியல் கட்சிகளுக்கும் ஒன்றை நினைவூட்டினார். அதாவது தேர்தலில் நிற்க தேர்ந்தெடுக் கப்படும் வேட்பாளர்கள் ஊழல் மற்றும் அதிகார துஷ்பிரயோகத்திற்கு அப்பாற்பட்டவராகவும் தூய்மையானவர்களாகவும் விளங்க வேண்டும். தவறானவர்களை தேர்ந்தெடுத்து பிறகு வம்பில் மாட்டிக் கொள்ள வேண்டாம். ஊழல் தடுப்பு ஆணையத்தின் மீது பழிபோட வேண்டாம். தேர்தலுக்குப் பிறகு தவறு செய்தவர் களை தேடி இவர்களின் வீட்டுக் கத வினை தட்டும்போது எங்களை குறை சொல்ல முற்படவேண் டாம். நான் வெறும் வார்த்தைக ளோடு விளையாடும் மனிதர் அல்ல என்பது சமுதாயத்திற்கு தெரியும். நான் விடுக்கும் ஒவ் வொரு அறிக்கைக்கும் அதன் பின்னணியில் தக்க அர்த்தம் உண்டு. தான் சார்ந்துள்ள அமைப் பின் நலனை கருத்தில் கொண்டு நான் செயல்படுகிறேன். ஊழலில் ஈடுபட்டுள்ள டான்ஸ்ரீ, டத்தோஸ்ரீ, டத்தோ மீது நாங்கள் நடவடிக்கை எடுத்துள்ளோம். ஊழலில் ஈடுபடும் அரசியல்வாதிகள் நடவடிக் கையிலிருந்து தப்பிக்க இயலாது என்று வருட துவக்கத்தில் நான் எச்சரிக்கை விடுத்துள்ளேன். அரசியல்வாதி மீது நடவடிக்கை எடுக்கப்படமாட்டாது என்று எந்த தருணத்திலும் நான் கூறியது இல்லை. இப்போது இங்கே உறுதியாக கடும் தொணியில் ஒன்றைக் கூறிக்கொள்கிறேன். ஊழல் உடைய அரசியல்வாதிகளுக்கு நான் கூறுவது என்னவென்றால் காத்திருங்கள் - நடவடிக்கை வரும் என்பதுதான்.


நஜீப்பின் வீட்டில் கைப்பற்றப்பட்ட பணத்தை அம்னோவிடம் ஒப்படைப்பதா? முடியாது. ஐஜிபி

கோலாலம்பூர்,

முன்னாள் பிரதமர் டத்தோ ஸ்ரீ நஜீப் துன் ரசாக்கின் இல்லங்களிலிருந்து கைப்பற்றப்பட்ட 11 கோடியே 40 லட்சம் வெள்ளியை அம்னோவிடம் ஒப்ப டைக்கப்பட வேண்டும் என்று விடுக்கப்பட்ட கோரிக்கைக்கு ‘முடியாது, சட்டப்படிதான் நடப்போம்’ என்று போலீஸ் படைத் தலைவர் டான் ஸ்ரீ முகமட் ஃபுஸி ஹருண் நேற்று திட்டவட்டமாக தெரிவித்துள்ளார்.  பொதுத் தேர்தலுக்குப் பிறகு  நஜீப்பின் இல்லங்களில் கைப்பற்றபட்ட பணம் அம்னோவிற்கே சொந்தமான பணமாகும்.

Read More: Malaysia Nanban Tamil Daily on 26.5.2018


சதீஸ்வரனுக்கு ஏற் பட்ட கொடூர மரணம் குறித்து மக்களவையின் பார்வைக்கு எடுத்துச் செல்லப்படும்.

(ஆர்.குணா) கோலாலம்பூர்

தனது மூத்த மகன் சதீஸ்வரனுக்கு ஏற் பட்ட கொடூர மரணம் காரண மாக தாய் கஸ்தூரி பாய் ஆறாத் துயரத்தில் ஆழ்ந்துள்ளார். லெம்பா பந்தாய் தொகுதி நாடாளுமன்ற உறுப்பினர் நூருல், கஸ்தூரிபாய் இல்லத்திற்கு சென்று உடனடியாக உண்மை விவரங்களை கேட்டறிந்தார். இதற்கு முன்பு  இதுபோன்ற துயர சம்பவங்கள் நடைபெற்றது குறித்து  இவரிடம் எடுத்துரைக் கப்பட்டது. தாய் தனது தவப் புதல்வனை பறிகொடுத்தது படு துயரமான ஒன்று என்று தெரிவித்த நூருல்,  மற்றத் தரப்பின் அலட்சியப் போக்கு மற்றும் கவனமின்மை இதுபோன்ற துயர சம்பவங் களுக்கு காரணம் என்றார்.

கோலாலம்பூர் மாநகர் மன்றத்தின் பராமரிப்பில் உள்ள அடுக்குமாடி  வீடுகளின் பாதுகாப்பு குறித்து கடுமையாக எடுத்துக் கொள்ள வேண்டிய நேரம் இது வாகும். விரைவில் நாடாளுமன்றம் கூடவிருக்கிறது. அவையில்  இவ்விவகாரம் எழுப்பப்படும். இந்த துயர சம்பவம் குறித்து துல்லியமாக விவரங்கள் விரைவாக சேகரிக்கப்பட்டு மக்களவையின் பார்வைக்கு எடுத்துச் செல்லப்படும். மின் தூக்கிகளுக்கு கீழே பாதுகாப்பு வளையங்கள் பொருத்தப்பட வேண்டும்.

Read More: Malaysia Nanban News Paper on 20.1.2018


மகேஷ்பாபு – காஜல் அகர்வால் – சமந்தா - பிரனிதா நடிக்கும் “அனிருத்“

சித்தாரா எண்டர்டைன்மெண்ட்ஸ் வழங்க  சுவாதி, வர்ஷினியின் பத்ரகாளி பிலிம்ஸ் பட நிறுவனம் சார்பில் பத்ரகாளி பிரசாத், இணை தயாரிப்பாளர்கள் சத்யசீத்தால, வெங்கட்ராவ் தயாரிக்கும் படம் “அனிருத்“

பத்ரகாளி பிலிம்ஸ் ஏற்கனவே செல்வந்தன், பிரபாஸ் பாகுபலி, இது தாண்டா போலீஸ், மகதீரா, புருஸ்லீ, எவண்டா உட்பட ஏராளமான படங்களை தயா ரித்து வெளியிட்டிருக்கிறது. தெலுங்கில் பிரம்மோற்சவம் என்ற பெயரில் வெளியாகி வெற்றி பெற்ற படமே தமிழில் “அனிருத்“ என்ற பெயரில் தயா ரிக்கப்பட்டுக் கொண்டிருக்கிறது.

இந்த படத்தில் மகேஷ்பாபு நாயகனாக நடித்துள்ளார். நாயகிகளாக காஜல்அகர்வால், சமந்தா, பிரனிதா ஆகியோர் நடிக்கிறார்கள். மற்றும் சத்யராஜ், நாசர், ரேவதி, ஷாயாஜி ஷிண்டே, ஜெயசுதா, முகேஷ்ரிஷி ஆகியோர் நடிக்கிறார்கள். ஒளிப்பதிவு ரத்னவேலு, இசை மிக்கி ஜே. மேயர், பாடல்கள்  - கம்பம் கர்ணா, பாசிகாபுரம் வெங்கடேசன், அம்பிகா குமரன், திருமலை சோமு, முருகானந்தம், யுவகிருஷ்ணா, குலராஜா.    இணை தயாரிப்பு - சத்யசீத்தால, வெங்கட்ராவ், தயாரிப்பு - பத்ரகாளி பிரசாத், இயக்கம் -  ஸ்ரீகாந்த், வசனம் மற்றும் ஒருங்கிணைப்பு - A.R.K.ராஜராஜா.

படம் பற்றி  A.R.K.ராஜராஜா கூறியதாவது. உலகத்தில் உள்ள அனைத்து உயிர்களும் உறவுகளாலும், அன்பினாலும்  பின்னப் பட்டது தான். அப்படி குடும்ப உறவுகளை மையமாக வைத்து வெளியாகும் படங்களுக்கு ரசிகர்களிடையே எப்போதும் வரவேற்பு இருக்கும். தனது உறவுகள் பசித்திருக்க அடுத்தவர்க்கு தானம் செய்வதை விட மோசமான காரியம் வேறேதும் இல்லை ! என்ற நபிகள் நாயகத்தின் பொன் மொழிதான் இந்த படத்தின் கதை. நம்மீது அன்பு செலுத்தி நம்  அருகிலேயே  இருக்கும் உறவுகளை நாம் பெரிதாக எடுத்துக் கொள்வதில்லை. ஆனால் அவர்கள் நம்மை விட்டு போன பிறகு அவர்களை நினைத்து வருத்தப் படுவோம். அப்படி அன்பான ஒரு  உறவை  இழந்த நாயகன் தனது ஏழு தலைமுறை உறவுகளையும் தேடி கண்டுபிடிப்ப துதான் படத்தின் திரைக்கதை!

தீபாவளி, பொங்கல் என அனைத்து பண்டிகைகளில் வரும் சந்தோசம்  மொத்தமாக ஒரே நேரத்தில் வந்தால் எப்படி  இருக்குமோ அப்படி குடும்பத்தில் உள்ள அனைவரும் நெகிழ்வோடும் பார்க்க கூடிய படம் இது என்றார் A.R.K.ராஜராஜா.


எதிரிகளுக்கு பதிலடி கொடுத்தால்… சிலர் இங்கு அழுகிறார்கள்… மோடி தாக்கு

அம்ரோகா: உலகமே இன்று இந்தியாவை மரியாதையுடன் பார்க்கிறது என்றால், அதற்கு நான் மட்டும் காரணமல்ல, 125 கோடி இந்தியர்களும் காரணம் என்று பிரதமர் மோடி பெருமிதம் தெரிவித்துள்ளார்.உத்தரபிரதேச மாநிலம் அம்ரோகாவில் நடந்த தேர்தல் பிரச்சார பொதுக் கூட்டத்தில் பேசிய பிரதமர் மோடி, தீவிரவாதிகளுக்கு புரியும் மொழியில் இந்தியா பதிலடி அளித்து வருகிறது என்றும், எதிரிகள் மீது தாக்குதல் நடத்தினால் இங்கு சிலர் அழுகி றார்கள் என்றும் கூறினார்.

உலகம் முன்பு பாகிஸ்தான் நடவடிக்கை வெளிப்பட்டு தலைகுனியும் நிலையில், இங்கு சிலர் அதற்கு ஆதரவாக குரல் எழுப்புவதாக பிரதமர் மோடி எதிர்க்கட்சிகளை சாடினார்.ஐக்கிய அரபு அமீரகம் சார்பில் வழங்கப்படும் மிக உயரிய கௌரவமான பதக்கமான சயீத் விருது அறிவிப்புக்கு நன்றி தெரிவித்துள்ள பிரதமர் நரேந்திர மோடி, இந்த விருது மோடிக்கானது அல்ல என்றும், ஒட்டு மொத்த இந்தியர்களுக்குமானது என்றும் தெரிவித்தார்.

இதற்கிடையே, புல்வாமா தாக்குதலுக்கு பதிலடியாக பாலகோட் தீவிரவாத முகாம் மீது தாக்குதல் நடத்திய பின், மோடி மீண்டும் பிரதமராக 10 சதவீதம் ஆதரவு அதிகரித்து உள்ளது என கருத்துக்கணிப்பில் தகவல் வெளியாகி உள்ளது. காங்கிரஸ் தேர்தல் அறிக்கையில் பல்வேறு முக்கிய அறிவிப்புகள் இடம் பெற்றுள்ள நிலையில், பாஜகவின் தேர்தல் அறிக்கை 8-ம் தேதி வெளியாகும் என தகவல் வெளியாகி உள்ளது.


விபத்தில் சிக்கியவரை ஏற்றாமல் வேறு இடத்திற்கு சென்ற ஆம்புலன்ஸ்

சாலை விபத்தில் சிக்கியவரைத் தேடி  வந்த ஆம்புலன்ஸ் வாகனம் வேறு  இடத்தில் மற்றொரு  கேஸ் இருப்பதாக சாக்கு போக்குக் கூறி அலட்சியமாக ஆம்புலன்ஸ்   வாகன ஓட்டுநர் அங்கிருந்து  சென்றிருப்பது மிகவும் கண்டிக்கத்தக்கது என்று சமூக  ஆர்வலர்களான பி.எஸ்.கிருஷ்ணன், ஹிண்ட்ராப் போராட்ட வாதி மூர்த்தி  பெரியப்பா ஆகியோர் கண்டனம்  தெரிவித்தனர்.

நேற்று முன் தினம் நண்பகல்  12.00  மணியளவில் இந்திய இளைஞர் ஒருவர் மோட்டார் சைக்கிளில்  செல்லும் போது விபத்தில் சிக்கினார். உடனடியாக போலீசுக்கும் ஊத்தான் மெலிந்தாங் கிளினிக் கெசிஹாத்தானுக்கும் தகவல் தெரிவிக்கப்பட்டது. போலீசார் உடனடியாக  சம்பவம் நிகழ்ந்த இடத்திற்கு விரைந்து வந்தனர்.

ஒரு சில நிமிடங்களுக்குப் பிறகு  விபத்து நடந்த இடத்திற்கு விரைந்து  வந்த  ஆம்புலன்ஸ்  வாகனமும் மருத்துவ உதவியாளரும் ஆறு ஏழு கிலோ மீட்டர் தூரத்தில் உள்ள  சுங்கை சுமுன்  மருத்துவமனையில் மிகவும் ஆபத்தான நிலையில்  நோயாளி ஒருவர் உள்ளார் அவரை ஏற்றிக் கொண்டு தெலுக் இந்தான் மாவட்ட  மருத்துவ மனைக்குச் செல்ல வேண்டும் என்று கூறிவிட்டு அங்கிருந்து  பறந்து விட்டார்.

Read More: MALAYSIA NANBAN NEWS PAPER on 27.9.2017


சித்தியவான், தாமான் நேசாவில் உள்ள ஒரு தமிழ்ப்பள்ளியின் சுவரில் குண்டர் கும்பல் அட்டகாசம்

ஈப்போ, சித்தியவான், தாமான் நேசாவில் உள்ள ஒரு தமிழ்ப்பள்ளியின் சுவரில் குண்டர் கும்பல் சின்னங்களை வரைந்துள்ள சில தரப்பினரின் பொறுப்பற்ற செயலை கல்வி அமைச்சு கண்டித்துள்ளது. பள்ளிக்கூடம் கல்வி பயில்வதற்கான ஓர் இடம். இப்படி பொது சொத்தை நாசப்படுத்துவது ஒரு குற்றச் செய லாகும் என்று வர்ணித்துள்ள கல்வி துணை அமைச்சர் டத்தோ ப.கமலநாதன், இது குறித்து போலீசில் புகார் செய்யும்படி பள்ளி நிர்வாகத்தை வலி யுறுத்தியுள்ளார். லாடாங் சுங்கை வாங்கி தமிழ்ப்பள்ளியில் இச்சம்பவம் நடந்துள்ளது. இது தொடர்பாக கருத்துரைத்த கமலநாதன், பள்ளியின் தலைமை ஆசிரியரை தொடர்பு கொண்டு விவரங்கள் பெறவிருப்பதாகச் சொன்னார். பள்ளியின் திடலை பயன்படுத்துவதற்கு தடை விதிக்கப்பட்டதால் சில இளைஞர்கள் இத்தகையச் செயலில் ஈடுபட்டதாக அறியப்படுகிறது. பள்ளிக் கூடத்தைச் சுற்றி சுவர் எழுப்பப்படுவதற்கு முன்பு, சுமார் 15 முதல் 30 வயதுடைய இளைஞர்கள் கும்பல் அடிக்கடி இரவில் பள்ளிக்கூட திடலில் ஒன்று கூடி மதுபான விருந்து வைப்பது வழக்கம் என்று பெயர் குறிப்பிட விரும்பாத பள்ளிக்கூட பணியாளர் ஒருவர் கூறினார். இதனிடையே, சம்பவம் குறித்து போலீசில் புகார் செய்யப்பட்டு, சுவர் மீது புதிதாக சாயம் பூசப்பட்டுள்ளது என்றும் தெரிவிக்கப்பட்டுள்ளது. அப்பகுதியில் குண்டர் கும்பல் நடமாட்டம் பற்றி போலீசுக்கு தெரியும் என பேரா குற்றப்புலன் விசாரணை தலைவர், உதவி ஆணையர் டத்தோ கான் தியென் கீ கூறினார். இப்பகுதிகளில் வாழும் பலர் தங்கள் பாதுகாப்பு குறித்து அச்சம் கொண்டுள்ளனர். தாமான் நேசா, கம்போங் டிராலிக், லாடாங் சுங்கை வாங்கி ஆகிய இடங் களில் குண்டர் கும்பல் நடவடிக்கைகளை போலீஸ் கண்காணித்து வருகிறது என்று அவர் சொன்னார். சம்பந்தப்பட்ட இந்த பகுதிகளில் 04, 08, 24, 36 ஆகிய குண்டர் கும்பல்கள் தீவிரமாக செயல்பட்டு வருவதை அவர் சுட்டிக்காட்டினார். கடந்த சில மாதங் களாக இங்கு பலரையும் தாங்கள் கைது செய்திருப்பதாகவும், அவர்களில் சிலர் 1959-ஆம் ஆண்டு குற்றத்தடுப்புச் சட்டத்தின் கீழ் தடுத்து வைக்கப் பட்டிருப்பதாகவும் அவர் மேலும் கூறினார்.


சென்னை உயர்நீதிமன்ற தலைமை நீதிபதியாக பதவியேற்றார் இந்திரா பானர்ஜி

சென்னை உயர்நீதிமன்ற தலைமை நீதிபதியாக இந்திரா பானர்ஜி பதவியேற்றுள்ளார். ஆளுநர் மாளிகையில் நடைபெற்ற பதவியேற்பு விழாவில், தமிழக ஆளுநர் வித்தியாசாகர் ராவ் இந்திரா பானர்ஜிக்கு பதவி பிரமாணம் செய்து வைத்தார். முதலமைச்சர் எடப்பாடி பழனிசாமி, அமைச்சர்கள் மற்றும் உயர திகாரிகள் பதவியேற்பு விழாவில் கலந்துகொண்டனர். சென்னை உயர்நீதிமன்றத்தின் தலைமை நீதிபதியாக பொறுப்பேற்கும் 2-வது பெண் நீதிபதி இந் திரா பானர்ஜி ஆவார். சென்னை உயர்நீதிமன்றத்தில் தலைமை நீதிபதியாக இருந்த சஞ்ஜய்கி‌ஷன் கவுல் உள்பட 5 மாநில தலைமை நீதிபதிகள் கடந்த மாதம் உச்சநீதிமன்ற நீதிபதிகளாக பதவி ஏற்றனர். இதனையடுத்து தலைமை நீதிபதி பொறுப்பை நீதிபதி ஹூலுவாடி ரமேஷ் கவனித்துவந்தார். பின்னர் கடந்த சில நாட் களுக்கு முன் சென்னை உயர்நீதிமன்றத்தின் தலைமை நீதிபதியாக டெல்லி ஐகோர்ட்டு நீதிபதியாக உள்ள இந்திரா பானர்ஜியை நியமித்து குடியரசுத் தலைவர் பிரணாப் முகர்ஜி உத்தரவிட்டார். இதனையடுத்து அவர் இன்று சென்னை உயர்நீதிமன்ற தலைமை நீதிபதியாக பதவியேற்றுக் கொண்டுள்ளார். நீதிபதி இந்திரா பானர்ஜி மேற்குவங்க மாநிலம் கொல்கத்தாவை சேர்ந்தவர் ஆவார். கடந்த 1957-ம் ஆண்டு பிறந்த இவர், 1985 ம் ஆண்டு ஜூலை மாதம் வழக்கறிஞர் தொழிலை துவங்கினார். 2002ம் ஆண்டு கொல்கத்தா உயர்நீதிமன்ற தலைமை நீதிபதியாக நியமிக்கப்பட்ட இவர், பின் டெல்லி உயர் நீதிமன்ற நீதிபதியாக பணியாற்றியுள்ளது குறிப்பிடத்தக்கது.


அமெரிக்க அதிபர் தேர்தலில் ரஷ்யா உள்ளிட்ட நாடுகள் சம்பந்தப்பட்டிருக்கலாம்!'' - ட்ரம்ப்

‘‘கடந்த ஆண்டு நடந்த அமெரிக்க அதிபர் தேர்தலில், ரஷ்யா மட்டுமன்றி வேறு நாடுகளும் சம்பந்தப்பட்டிருக்கலாம்’’ என அதிபர் டொனால்டு ட்ரம்ப் புது கருத்தைத் தெரிவித்துள்ளார். போலந்து நாட்டில் பயணம் மேற்கொண்டுள்ள ட்ரம்ப், “அமெரிக்க அதிபர் தேர்தலில் ரஷ்யா மட்டுமன்றி, மற்ற நாடுகளும் சம்பந்தப்பட்டிருக்கலாம். நான் யாரையும் குறிப்பிட்டுச் சொல்லவில்லை. அதே நேரம், உண்மை என்னவென்று யாருக்கும் உறுதியாகத் தெரியாது” என்றார். ஜி-20 மாநாட்டில் ரஷ்ய அதி பர் விளாடிமிர் புதினைச் சந்திக்க உள்ள நிலையில், இதுபோன்ற கருத்தை ட்ரம்ப் வெளியிட்டுள்ளார்.


இலங்கையில் பாதுகாப்பு படையால் 50-க்கும் மேற்பட்ட இளைஞர்கள் பாலியல் சித்தரவதை

லண்டன்,

இலங்கையில் ராணுவத்துக்கும், விடுதலைப்புலிகளுக்கும் 2009-ம் ஆண்டு நடந்த இறுதிப்போரில் 40 ஆயிரத்துக்கும் மேற்பட்ட அப்பாவி தமிழர்கள் கொல்லப்பட்டதாக பல்வேறு மனித உரிமை அமைப்புகள் கூறின. அதோடு இந்த போரில் இலங்கை அரசு மனித உரிமைகளை மீறியதாகவும், போர்க்குற்றத்தில் ஈடுபட்டுள்ளதாகவும் குற்றம்சாட்டப்பட்டது.

இந்த போர் குற்றங்கள் குறித்து ஐ.நா. மனித உரிமை கவுன்சில் சர்வதேச விசாரணை நடத்த வேண்டும் என்றும் கோரிக்கை விடுக்கப்பட்டது. இதன்படி ஐ.நா. மனித உரிமை கவுன்சில் தாமாக ஒரு விசாரணை குழுவை நியமித்தது.

ஆனால் அப்போதைய ராஜபக்சே அரசு இதனை ஏற்க மறுத்து விசாரணை குழுவை இலங்கையில் அனுமதிக்கவில்லை. இலங்கையில் ஆட்சி மாற்றம் ஏற்பட்ட பின்னர் புதிய அதிபர் சிறிசேனா அரசும் தன்னுடைய வாக்குறுதியை நிறைவேற்றுவதில் தயக்கம் காட்டுகிறது. இலங்கையில் போர் முடிந்த பின்னரும் தமிழர்கள் பெரும் சித்தரவதைக்கு உள்ளாகுகின்றனர் என்ற குற்றச்சாட்டு தொடர்ச்சியாக வருகிறது. தமிழ் இளைஞர்கள் விடுதலைப்புலிகள் இயக்கத்தை மீண்டும் உயிர்பிக்கலாம் என்ற சந்தேகத்தின் பெயரில் அவர்களை கடத்தி பாதுகாப்பு படை சித்தரவதை செய்கிறது என்ற குற்றச்சாட்டும் தொடர்கிறது.

இப்போது இந்த குற்றச்சாட்டுகளை உறுதி செய்யும் வகையில் அசோசியேட் பிரஸ் விசாரணை செய்தி ஒன்றை வெளியிட்டு உள்ளது.

இலங்கை பாதுகாப்பு படையினரால் சித்தரவதைக்கு உள்ளாகிய இலங்கை தமிழர்களிடம் சாட்சிகளாக பேட்டி கண்டு, விவரித்தும் அதனை வெளியிட்டு உள்ளது.

 இலங்கையில் போர்க்குற்றங்களுக்கு சாட்சிகளின் வாக்கு மூலங்களை தி அசோசியேட் பிரஸ் எண்ணிட்டு வெளிப்படுத்தி வருகிறது.

இலங்கை அரசின் கீழ் 50க்கும் மேற்பட்ட தமிழ் இளைஞர்கள் பாலியல் சித்தரவதைக்கு உள்ளாகி உள்ளனர் என இப்போது செய்தி வீடியோவை வெளியிட்டு உள்ளது. 205 சாட்சியாக தனக்கு நேர்ந்த கொடுமையை விவரிக்கும் காட்சியுடன் அசோசியேட் பிரஸ் செய்தி வீடியோ தொடங்குகிறது. இலங்கையில் போர் முடிந்த போது பாதிக்கப்பட்ட இளைஞர் சிறார். இளைஞர் பாதுகாப்பு படையினரால் பாலியல் சித்தரவதைக்கு உள்ளானதை விளக்குகிறார். கொடூரமான முறையில் இளைஞர்கள் எவ்வாறு நடத்தப்பட்டனர் என்பதையும் தெளிவு படுத்துகிறார்.

இலங்கையில் இப்போது இருக்கும் அரசின் கீழ் 50-க்கும் மேற்பட்ட இளைஞர்கள் கடத்தப்பட்டு அதிகாரிகளால் துன்புறுத்தப்பட்டார்கள் என்பதை செய்தி விளக்குகிறது.

சித்தரவதைக்கு ஆளான இளைஞர்கள் தங்களுக்கு நேரிட்டதை மிகவும் அச்சத்துடன் செய்தி நிறுவனத்திடம் கூறிஉள்ளனர். இளைஞர்களின் மார்புகள், முதுகு, கை மற்றும் கால்களில் சிகரெட்களை கொண்டும், பழுத்த இரும்பு கம்பிகளை கொண்டும் சூடு வைக்கப்பட்டு உள்ளது. இளைஞர்கள் தங்கள் உடல் முழுவதும் இலங்கை ராணுவத்தால் ஏற்படுத்தப்பட்ட காயங்களை காட்டி உள்ளனர். ஜூலை மற்றும் ஆகஸ்ட்களில் எடுக்கப்பட்ட புகைப்படங்களாகும். அசோசியேட் பிரஸ் 30 மருத்துவ மற்றும் உளவியல் அறிக்கையை ஆய்வு செய்து, 20 இளைஞர்களுடன் நேரடி உரையாடலையும் நடத்தி உள்ளது.

விடுதலை புலிகள் இயக்கத்திற்கு மீண்டும் உயிருட்ட முயற்சி செய்தோம் என்ற குற்றச்சாட்டுகளில் எங்களை கடத்தி சென்றார்கள், 2016 தொடக்கத்தில் இருந்து இவ்வருட ஜூலை வரையில் சித்தரவதைக்கு உள்ளாக்கப்பட்டோம் என இளைஞர்கள் கூறிஉள்ளனர்.

பாலியல் ரீதியாக இலங்கை பாதுகாப்பு படையினரால் எவ்வாறு சித்தரவதை செய்யப்பட்டோம் என்பதை சொல்ல முடியாமல் அவர்கள் கண் கலங்கிய வண்ணம் பேசும் காட்சிகள் வீடியோவில் இடம்பெற்று உள்ளது. அவர்களின் பாதுகாப்பு காரணமாக அசோசியேட் பிரஸ் புகைப்படம் மற்றும் பிற தகவல்களை வெளியிடவில்லை.

இலங்கை அதிகாரிகள் மறுப்பு

இலங்கையில் தமிழர்களுக்கு எதிராக நடைபெறும் சித்தரவதை தொடர்பாக வழக்கம் போல் அந்நாட்டு பாதுகாப்பு படை மறுப்பையும் தெரிவித்து உள்ளது.

 இலங்கை ராணுவத்தின் லெப்டினல் ஜெனரல் மகேஷ் சேனநாயக்கா அசோசியேட் பிரஸ் செய்தி நிறுவனத்திற்கு அளித்து உள்ள பேட்டியில், “இந்நடவடிக்கையில் ராணுவம் ஈடுபடவில்லை, போலீசும் ஈடுபட்டு இருக்காது என்பதை உறுதியாக சொல்கிறேன்,” என பேசிஉள்ளார். அதனை இப்போது செய்வதற்கு எங்களுக்கு எந்தஒரு காரணமும் கிடையாது என அவர் கூறிஉள்ளார். இலங்கை மந்திரி போலீஸ் மீது சுமத்தப்பட்டு உள்ள குற்றச்சாட்டுகள் தொடர்பாக பேட்டியளிக்க தயாரென ஒப்புக்கொண்டு உள்ளார், ஆனால் அதனை செய்யவில்லை.

இலங்கையில் இப்போது இருக்கும் சிறிசேனா அரசு 2015-ம் ஆண்டு தேர்வு செய்யப்பட்டது. புதிய அரசு ஆட்சிக்கு வந்ததும் காட்சி மாறும், வாக்குறுதிகள் நிறைவேற்றப்படும் என்ற எதிர்பார்ப்பு தொடர்ந்து எதிர்பார்ப்பாகவே தொடர்கிறது. தென் ஆப்பிரிக்காவை சேர்ந்த மனித உரிமைகள் மீறல் விசாரணை அதிகாரி பியர்ஸ் பிகோ பேசுகையில், இதுபோன்ற கொடூரத்தை என்னுடைய 40 வருட அனுபவத்தில் பார்த்ததே கிடையாது என விவரித்து உள்ளார்.

“இலங்கையில் அதிகாரிகள் ஈடுபட்ட பாலியல் தொல்லைகள் மிகவும் அதிர்ச்சிகரமானது, நான் இதுவரை பார்த்திராத மிக மோசமான கொடுமையாகும்,” என கூறிஉள்ளார்.

26 வருட போரில் இலங்கை ராணுவம் ஈடுபட்ட போர் குற்றம் தொடர்பாக இலங்கை இதுவரையில் விசாரணையை முன்னெடுப்பதில் தோல்வி அடைந்துவிட்டது. இலங்கையில் போர் முடிந்த போது மருத்துவமனைகளில் பாதுகாப்பு படைகள் தாக்குதல் நடத்தியது மற்றும் ஆயிரக்கணக்கான மக்களை துன்புறுத்தியது ஆகிய சம்பவங்களில் தொடர்புடைய முன்னாள் ராணுவ தளபதி, இப்போதைய பிரேசிலுக்கான இலங்கை தூதர் ஜகத் ஜயசூரியாவிற்கு எதிராக பிரேசில் நாட்டில் தென் ஆப்பிரிக்காவை சேர்ந்த மனித உரிமைகள் குழுக்கள் ஆகஸ்ட் மாதம் வழக்கை தொடர்ந்தது. இருப்பினும் ஜகத் ஜயசூரியா இலங்கை திரும்பியதும் இலங்கை அரசு அவரை பாதுகாத்தது, மாறாக மனித உரிமைகள் குழுக்களை விமர்சனம் செய்தது.

 இலங்கை முக்கிய சர்வதேச மரபுகளை நடைமுறை படுத்துவதில் தவறிவிட்டது என ஐரோப்பிய கமிஷனால் கண்டுபிடிக்கப்பட்டதும் 2010ம் ஆண்டு இலங்கை சிறப்பு வர்த்தக நிலையை இழந்தது. இருப்பினும் மே மாதம் இலங்கைக்கு சிறப்பு வர்த்தக ஸ்டேட்டஸ் திரும்ப கிடைத்தது.

 இலங்கை ஐ.நா. அமைதி குழுவிலும் இடம்பெற்று உள்ளது. ஏற்கனவே மேற்கொள்ளப்பட்ட விசாரணையில் ஹைதியில் ஐ.நா. அமைதி குழுவில் இடம்பெற்று இருந்த இலங்கை பாதுகாப்பு படை வீரர்கள் 134 பேர் சிறார்களை மூன்று ஆண்டுகள் பாலியல் துன்புறுத்தல் செய்தது தெரியவந்தது.

 சிறார்களை பாலியல் சித்தரவதை செய்த இலங்கை வீரர்கள் மீது இதுவரையில் எந்தஒரு நடவடிக்கையும் எடுக்கவில்லை என்பதும் தெரியவந்தது.

ஐ.நா. மனித உரிமைகள் கவுன்சில் தலைவர் சையத் அல் ஹுசைன் பேசுகையில், “விசாரணை நடைபெற்றும் இதுவரை எங்களால் இதனை உறுதி செய்ய முடியாத நிலையில், இப்போது வெளியாகி இருக்கும் தகவல்கள் மிகவும் கொடூரமானது, இச்சம்பவங்கள் 2016 மற்றும் 2017-ம் ஆண்டுகளில் நடந்து இருந்தால் எங்கள் தரப்பில் இருந்து ஒரு நெருக்கமான விளக்க ஆய்வு தேவையானது,” என பேசிஉள்ளார்.

லண்டனில் இலங்கைக்கான பிரதிநிதி அமரி விஜேவர்த்தனே இதுதொடர்பாக பேசுவதை தவித்துவிட்டார் என செய்தியில் குறிப்பிடப்பட்டு உள்ளது.

இலங்கையில் பாதுகாப்பு படையினரால் விசாரணை என்ற பெயரில் கொடூரமான முறையில் நடத்தப்படுவதை இளைஞர்கள் பட்டியலிட்டு உள்ளார்கள். வார்த்தையால் விவரிக்க முடியாத அவர்களுடைய வேதனையை பதிவிட்டு உள்ளனர். 205-வது சாட்சி பேசுகையில், 21 நாட்கள் தன்னிடம் 12 முறை அதிகாரிகள் பாலியல் வன்முறையில் ஈடுபட்டார்கள் என கூறிஉள்ளார். பாதுகாப்பு படையினரால் இளைஞர்கள் சிகரெட்டாலும், பழுக்க காய்க்கப்பட்ட இரும்பு கம்பியாலும் உடலில் சூடு வைக்கப்பட்டு உள்ளனர். தண்ணீரில் மூழ்க செய்து அடித்தார்கள். இரும்பு கம்பியால் அடித்தார்கள். மிகவும் மோசமான முறையில் நடத்தினார்கள் என விசாரணையில் பேசிய இளைஞர்கள் கூறிஉள்ளனர்.

“இலங்கையில் தமிழர்களுக்கு எதிரான போர் இதுவரையில் நிற்கவில்லை,” 205 வது சாட்சியாக அறியப்படும் 21 வயது இளைஞர் அளித்து உள்ள பேட்டியில் கூறிஉள்ளார்.


கவுதமாலாவில் திடீரென வெடித்து சிதறிய எரிமலை: 25 பேர் உடல் கருகி பலி

கவுதமாலா சிட்டி: கவுதமாலாவில் எரிமலை திடீரென வெடித்து சிதறியதில் வெடிக்கை பார்த்துக்கொண்டிருந்த 25 பேர் உடல் கருகி உயிரிழ்ந்தனர். கவுதமாலா நாட்டில் தலைநகர் கவுதமாலா சிட்டிக்கு 40 கி.மீட்டர்கள் தொலைவில் பியூகோ எரிமலை அமைந்துள்ளது. இதனருகே சுற்றுலா பயணிகள் அதிகம் வந்து செல்லும் பகுதியான ஆன்டிகுவா நகரமும் அமைந்துள்ளது. இங்கு அதிகளவு காபி தோட்டங்கள் உள்ளன. இந்நிலையில், பியூகோ எரிமலை திடீரென்று வெடித்து சிதறியுள்ளது.

இதில் எரிமலையை வேடிக்கை பார்த்துக்கொண்டிருந்த 25 பேர் பரிதாபமாக உடல்கருகி பலியாயினர். முதலில் 6 பேர் மட்டும் பலியானதாக தகவல் வெளியான நிலையில் 25 பேர் பலியானதாக அந்நாட்டு அரசு உறுதி செய்துள்ளது. அவர்களில் குழந்தைகளும் அடங்குவர்.எரிமலையில் இருந்து 8 கி.மீட்டர் தொலைவிற்கு செந்நிற, வெப்பம் மிகுந்த நெருப்பு குழம்பு வெளியேறி வருகிறது. இதனால் ஏற்பட்ட கரும்புகை மற்றும் சாம்பல், தலைநகர் மற்றும் பிற பகுதிகளுக்கு பரவியுள்ளன.

எரிமலையை சுற்றியுள்ள பகுதிகளில் இருந்து 3,100 பேர் வெளியேறினர். இந்த எரிமலை வெடிப்பினால் லா ஆரோரா சர்வதேச விமான நிலையத்தின் ஓடுபாதை மூடப்பட்டு உள்ளது.இதேபோல் அங்குள்ள கோல்ப் கிளப்பும் மூடப்பட்டது. அங்கிருந்த பணியாளர்கள் மற்றும் விருந்தினர்கள் வெளியேற்ற ப்பட்டுள்ளனர். இந்த எரிமலையில் இருந்து வெளிவரும் லாவாவின் வெப்பம் 700 டிகிரி செல்சியஸ் வரை இருக்கும் என கூறப்படுகிறது. காற்றில் ஏற்பட்ட மாற்றத்தினால் எரிமலை சாம்பல் தலைநகரின் பல பகுதிகளிலும் பரவியுள்ளது என்று கூறப்படுகிறது.


நஜீப்பிற்கு தெரியவில்லையா? புரியவில்லையா?  அரசாங்க கணக்கில் வெ.11.41 பில்லியன் குறைந்தது எப்படி என்று?

பெட்டாலிங் ஜெயா,

2017 டிசம்பர் 31 தொடங்கி நான்கு மாதங்களில் அரசாங்கத்தின் ஒருங்கிணைந்த வருமான கணக்கில் வெ.11.41 பில்லியன் கடுமையான வீழ்ச்சிக் கண்டிருப்பதை முன்னாள் பிரதமர் டத்தோ ஸ்ரீ நஜீப் துன் ரசாக் விளக்க வேண்டும் என வலியுறுத்தப்பட்டுள்ளது. ஒருங்கிணைந்த வருமான கணக்கில் உள்ள வெ.11.86 பில்லியனில் இந்த வீழ்ச்சி 96 விழுக்காட்டிற்கு சமமாகும்.

Read More: Malaysia Nanban Tamil Daily on 24.9.2018


உலக ஹாக்கிப் போட்டியில் மலேசியா.  குமார் சிறந்த கோல்காவலர்

சிப்பாங், உலகக் கிண்ண ஹாக்கிப் போட்டிக்கு தகுதி பெற்று மலேசிய அணியினர் புதிய சாதனையை படைத்துள்ளனர். உலகக் கிண்ண ஹாக்கிப் போட்டியின் அரையிறுதி ஆட்டங்கள் கடந்த வாரம் லண்டனில் நடைபெற்றது. இப்போட்டியில் களமிறங்கிய மலேசிய அணியினர் பலம் பொருந்திய இந்தியாவையே வீழ்த்தி பெரும் பரபரப்பை ஏற்படுத்தினர். அதனைத் தொடர்ந்து போட்டியின் 3, 4ஆவது இடங்களுக் கான ஆட்டத்தில் மலேசிய அணியினர் இங்கிலாந்து அணியை சந்தித்து விளை யாடினர். விறு விறுப்பாக நடைபெற்ற இந்த ஆட்டத்தில் மலேசிய அணியினர் 1-4 என்ற கோல் கணக்கில் உபசரணை நாடான இங்கிலாந்திடம் அதிர்ச்சி தோல்வி கண்டனர். இவ்வாட்டத்தில் தோல்வி கண்டாலும் மலேசிய அணியினர் இந்த அரையிறுதி போட்டியில் நான்காவது இடத்தை பிடித்தனர். இதனைத் தொடர்ந்து 2018ஆம் ஆண்டு டிசம்பர் மாதம் இந்தியா வின் புவனேஸ்வரரில் நடை பெறும் உலக ஹாக்கிப் போட்டி யின் இறுதியாட்டத்திற்கு மலே சிய அணியினர் தகுதி பெற்று புதிய சாதனையை படைத்துள் ளனர். மலேசிய ஹாக்கி அணியினர் ஒரு காலக்கட்டத்தில் உலக அரங்கில் பல வெற்றிகளை குவி த்து வந் தனர். இடைக் காலத்தில் பெருமளவில் தோல்விகளை மட் டுமே மலேசிய அணியினர் பெற்று வந்தனர். ஆனால் தற் போது புத்துணர்ச்சியுடன் செயல் படும் மலேசிய அணியினர் உலக ஹாக்கிப் போட்டிக்கு தகுதி பெற்று நாட்டிற்கு பெருமை தேடித் தந்துள்ளனர். லண்டனில் நடைபெற்ற அரையிறுதி ஆட்டத்தின் ஒட்டு மொத்த போட்டிகளின் வழி தேசிய அணியின் கோல்காவலர் எஸ். குமார் சிறந்த கோல் காவ லராக தேர்வு செய்யப்பட்டு அவருக்கு விருதுகளும் வழங்கப் பட்டன. இதனிடையே உலக அரங்கில் பல சாதனைகளை நிகழ்த்தியுள்ள மலேசிய ஹாக்கி அணியினர் லண்டனில் இருந்து நேற்று முன்தினம் இரவு தாயகம் திரும்பினர். மலேசிய ஹாக்கி சங்கத்தின் தலைவர் டத்தோஸ்ரீ சுபஹான் கமால், மூத்த உதவித் தலைவர் பேராசிரியர் டாக்டர் ஷாமளா சுப்பிரமணியம், உதவித் தலைவர் நகுலா சிவஜோதி, பொருளாளர் செல்வேந்திரன், வாரிய உறுப்பினர் டத்தோ அஹ்மட் நஜ்பி பின் அப்துல் ரசாக் உட்பட நூற்றுக் கணக் கான ரசிகர்கள் கேஎல்ஐஏ விமான நிலையத்தில் திரண் டதுடன் மலேசிய வீரர்களுக்கு உற்சாக வரவேற்பை அளித்தனர்.


நிர்வாணக் கோலத்தில் பயிற்சி!

செலெசா பொழுது போக்கு மையத்தில் கடந்த ஜனவரி மாதம் நடைபெற்ற தன் முனைப்பு பயிற்சியின் போது ஒரு விளையாட்டு நிகழ்வில் நிர்வாணமாகப் பங்கேற்ற 28 ஆடவர்கள் நேற்று இங்குள்ள நீதிமன்றத்தில் தங்கள் மீதான குற்றத்தை ஒப்புக் கொண்டனர்.பெரும்பாலும் மாணவர்கள் அடங்கும் அந்த 28 பேரும் பொது இடத்தில் நிர்வாணமாக இருந்ததாக பீனல் கோட் பிரிவு 294-இன் கீழ் குற்றஞ்சாட்டப் பட்டனர். அவர்கள் ஒவ்வொரு வருக்கும் தலா 1,500 வெள்ளி அபராதம் விதிக்கப்பட்டது. அந்நிகழ்ச்சியின் ஏற்பாட்டாளர்கள் ஐவரும், இதற்கு உடந்தையாக இருந்ததாக தங்கள் மீது சுமத்தப்பட்ட குற்றத்தை ஒப்புக்கொண்டனர். அவர்கள் ஒவ் வொருவருக்கும் தலா 3,000 வெள்ளி அபராதமும், தாங்கள் கைது செய்யப்பட்ட நாளிலிருந்து ஒரு மாதம் சிறைத் தண்டனையும் விதிக்கப்பட்டது.


மாற்றம் வேண்டும் என்பதற்காக கொள்ககளை மாற்ற வேண்டாம்- சொல்கிறார் நஜீப்

கோலாலம்பூர்,

மாற்றம் வேண்டும் என் பதற்காக கொள்கைகளில் திருத்தங்களைச் செய்யக்கூடாது என்று நம்பிக்கைக் கூட்டணி அரசாங்கத்திற்கு முன்னாள் பிரதமர் டத்தோ ஸ்ரீ நஜீப் துன் ரசாக் நினைவுறுத்தியுள்ளார். எந்த ஒரு மாற்றம் அல்லது திருத்தம் என்பது முன்பை விட சிறந்த நன்மைகளைக் கொண்டு வர வேண்டும் அல்லது ஏற் கெனவே உள்ளவற்றை மேம்படுத்த வேண்டும்.

Read More: Malaysia Nanban Tamil Daily on 25.7.2018


எடப்பாடி பழனிசாமி நாடகமாடுகிறாரோ? ஓ.பன்னீர்செல்வம் சந்தேகம்

சசிகலா குடும்பத்தை அதிமுகவிலிருந்து ஒதுக்கி விட்டதாக எடப்பாடி பழனிசாமி நாடகம் ஆடுகிறாரோ என்று சந்தேகம் ஏற்படுகிறது என்று ஓ.பன்னீர் செல்வம் கூறியுள்ளார். அதிமுகவில் இருந்து ஒதுங்குவதாக அறிவித்த டி.டி.வி.தினகரன், டெல்லி சிறையில் இருந்து வெளியே வந்தவுடன் கட்சிப்பணியை தொடங்கப் போவதாக அறிவித்தது எடப்பாடி பழனிசாமி அணியை அதிரவைத்தது. இந்தநிலையில், ஆகஸ்ட் 5-ம் தேதி ராயப்பேட்டையில் உள்ள கட்சி யின் தலைமை அலுவலகத்துக்கு செல்ல இருப்பதாக கூறி மேலும் பரபரப்பை ஏற்படுத்தினார் தினகரன். இதைத் தொடர்ந்து முதல்வர் பழனிசாமி, அமைச்சர்கள் மற்றும் முக்கிய நிர்வாகிகளை அழைத்து அவசர ஆலோசனை கூட்டம் நடத்தினார். இதன் பின் னர் செய்தியாளர்களிடம் பேசிய அமைச்சர் ஜெயக்குமார், கட்சியையும் ஆட்சியையும் முதல்வர் பழனிசாமிதான் வழிநடத்துவார் என்று அதிரடியாக அறி வித்தார். இந்த பரபரப்புக்கு இடையே பன்னீர்செல்வம் அணியை இணைக்கும் பேச்சுவார்த்தையில் பழனிசாமி அணியினர் ஈடுபட்டு வருகின்றனர். பன்னீர் செல்வத்துக்கு பொதுச் செயலாளர் பதவி கொடுக்க பழனிசாமி அணியினர் முன்வந்துள்ளதாகவும் தகவல் வெளியானது. இந்த நிலையில், கோவை வந்த ஓ.பன்னீர்செல்வத்திடம் இணைப்பு குறித்து செய்தியாளர்கள் கேள்வி எழுப்பினர். இதற்கு பதில் அளித்த அவர், எடப்பாடி- டி.டி.வி.தினகரன் இடையேயான மோதலை உன்னிப்பாக கவனித்து வருகிறோம். சசிகலா குடும்பத்தை அதிமுகவிலிருந்து ஒதுக்கி விட்டதாக எடப்பாடி நாடகம் ஆடுகிறாரோ என்று சந்தேகம் ஏற்படுகிறது. சசிகலா குடும்பத்தை ஒதுக்கி விட்டதாக கூறுவதின் உண்மைத்தன்மை குறித்து எடப்பாடி விளக்கம் அளிக்க வேண்டும் என்று கூறினார்.


இழப்பீடு கிடைக்கும்வரை நகரமாட்டோம்.

கிள்ளான், மே 19- இழப்பீடு கிடைக்கும்வரை மேம் பாட்டு நிறுவனம் இங்கு எந்த வேலையையும் தொடங்கக்கூடாது, என்ற எச்சரிக்கையுடன் எதிர்ப்பு தெரிவித்த ஜோ ஹான் செத்தியா விவசாயிகள் நேற்று காலை மூன்றாவது முறையாக மறியலில் ஈடுபட்டனர். கடந்த 30 வருடங்களாக நிலத்தை உழுது பயிரிட்டு விவசாயம் செய்து வந்த 22 பேரின் நிலத்தை எம்ஆர்டி ஓடுதளப் பாதை நிர்மாணிப் புக்காக விட்டுக் கொடுக்கும்படி நிர்ப்பந்தம் செய்து வந்த பிரசாரானா மேம்பாட்டு நிறுவனத் தரப்பினர் நேற்று காலை குத்தகையாளர்கள், மண்வாரி இயந் திரங்களுடன் அங்கு வந்து வேலையைத் தொடங்கினர். இருப்பினும் இத்தகவலைக் கேள்விப் பட்ட விவசாயிகள் அப்பகுதிக்கு விரைந்து வந்து குத்தகையாளர்களை அங்கிருந்து உடனடியாக வெளியேறும் படி எச்சரித்து விரட்டியடிக்கத் தொடங்கியதுடன் வேலையைத் தற்காலிகமாக நிறுத்தும்படி பணித்தனர். இதன் தொடர்பில், குத்தகைப் பணியாளரகள் அங்கிருந்து வெளியேற்றப்பட்டு நில மேம்பாட்டு நடவடிக்கையும் தற்காலிகமாக நிறுத்தி வைக்கப்பட்டது. சிலாங்கூர் அரசாங்கம் எங்களின் பிரச்சினைக்குத் தீர்வு காண வேண்டும். அது வரை சம்பந்தப்பட்ட விவசாய நிலத்தில் எந்த மேம்பாட்டு வேலையும் இடம்பெறுவதற்கு நாங்கள் அனுமதிக்க மாட்டோம், என்று அவர்கள் முழக்கமிட்டனர். மாநில மந்திரிபெசார் டத்தோ ஸ்ரீ முகமட் அஸ்மின் அலி எங்கள் பிரச்சினைக்கு செவி சாய்த்து உதவி நல்க வேண்டும். இங்கு வந்து எங்கள் நிலை மையைப் பாருங்கள், என்று பலமுறை கடித வாயிலாகத் தெரியப்படுத்தி விட்டோம். மாநில விவசாயத்துறை ஆட்சிக்குழு உறுப்பினர் உட்பட கோத் தாராஜா தொகுதியை உள்ளடக்கிய இப்பகு தியின் சட்டமன்ற உறுப்பினர் ஹாஜி சுஹாய்மி, இத்தொகுதி நாடாளுமன்ற உறுப்பினர் டாக்டர் சித்திமரியா மாமுட் எனப் பலர் பதவி வகித்திருந்தும் இப்பகுதி வாக்காளரகளாகிய எங்களை இதுவரை யாரும் கண்டு கொள்ளவுமில்லை, பதில் கடிதமும் அனுப் பியதில்லை, என்று கூறிய சம்பந்தப்பட்ட விவசாயிகள் சங்கத்தின் தலைவர் நோர்டின் ஹாசான், துணைத் தலைவர் பி.டி.சிவகாந்தன், செயலாளர் ஹாய்டின் மாரிஃவ் உள்ளிட்ட பாதிக்கப் பட்ட விவசாயிகள் அனைவரும் மாநில அரசாங்கத்தின் அலட்சியப் போக்கு குறித்து கடிந்து கொண்டனர். இதன் தொடர்பில் போலீஸ் புகார் செய்த சம்பந்தப்பட்ட விவசாயிகள், அப்பகுதியின் நுழைவாயிலில் யாரும் உட்பிரவேசிக்கத் தடை செய்யும் வகையில் எச்சரிக்கை அரண் அமைத் தனர். இதனிடையே, சம்பந்தப்பட்ட விவசாயிகளின் பிரச்சினைக்குத் தீர்வை ஏற்படுத்தும் வகையில் மாநில பாரிசான் தலை வர் டான் ஸ்ரீ நோ ஒமாரிடம் பேச்சுவார்த்தை நடத்தவுள்ளதாக அம்மறியலின் போது அங்கு வந்து விவசாயிகளைச் சந்தித்த கோத்தாராஜா மஇகா தலை வர் டத்தோ ஆர்.எஸ். மணியம் செய்தியாளர்களிடம் தெரிவித்தார்.


எம்பிவி ரக வாகனம் மோதி இருவர் பலி!

சிலின் ரிவர் அருகே பிளஸ் நெடுஞ்சாலையில் ரப்பர் ஏற்றிச்சென்ற ஒரு லோரியுடன் எம்பிவி ரக வாகனம் மோதி யதில் 31 வயது ஹியென் சீ ஹொன், மற்றும் ஒரு தாய் லாந்து பிரஜை ஆகியோர் உயிரிழந்தனர். இரவு 9.15 மணிக்கு அந்த வாகனத்தை லோரி முந்திச் செல்ல முற்பட்ட போது இவ்விபத்து நிகழ்ந்ததாக போலீஸ் தெரிவித்தது.


100 ஆண்டுகால தாசேக் குளுகோர் மேபீல்ட் நிலம் கைமாறியது எப்படி!

தாசேக் குளுகோர் மேபீல்ட் தோட்ட இடுகாட்டு நிலத்தை எந்த முன்னறிவிப்பும் இன்றி மத்திய அரசாங்கம் மேம்பாட்டு நிறுவன மான பெல்டா எடுத்துக் கொண்டது. இப்பகுதியில் 100 ஆண்டு காலமாக இருந்து வரும் இந்த நிலம் தனியார் துறைக்கு கைமாறியது குறித்து அப்பகுதி மக்கள் அதிர்ச்சி அடைந்துள்ளதுடன், இப்பிரச் சினைக்கு தீர்வு காண வேண்டும் என்றும் இங்குள்ள மக்களுக்கு நியாயம் வேண்டும் என்று வேண்டுகோள் விடுத்துள்ளதாக, பினாங்கு மாநில இந்து அறப்பணி வாரியம் இவ்விவகாரத்தில் உதவ வேண் டும் என்று தாசேக் குளுகோர் மகா மாரியம்மன் ஆலயத் தலைவர் தேவதாஸ் வேண்டுகோள் விடுத்தார். இப்பிரச்சினைக்கு தீர்வு ஒன்றை காண வேண்டும் என்று செபராங் பிறை சமூகநல இயக்க தலைவர் ஏ.சௌந்தர ராஜன் பினாங்கு மாநில இந்து அறப்பணி வாரிய நிர்வாக இயக்குனர் மு.இராமச்சந்திரனிடம் இவ்விவ காரத்தை கொண்டு செல்வதாக உறுதியளித்தார். கடந்த காலத்தில் போஸ்டட் தோட்ட நிறுவனம் தோட்டத்தில் வேலை செய்யும் தொழிலாளர்களுக்கு 5 ஏக்கர் நிலத்தை ஒதுக்கித் தந்துள்ளது என்றும், யாருடைய அனுமதியும் இல்லாமல் எங்களின் நிலத்தை எவ்வித அறி விப்பும் இன்றி தன் மூப்பாக செயல்படும் பெல்டா நிறுவனத்துக்கு எதிராக தாசேக் குளுகோர் மகா மாரியம்மன் பொறுப் பாளர்களாக தாமோதரன், முனியாண்டி, வேலு ஆகியோர் கடும் கண்டனம் தெரிவித்தனர். இதனிடையே ஏ.சௌந்தரராஜன் இப்பிரச்சினை குறித்து பினாங்கு இந்து அறப்பணி வாரிய நிர்வாக செயல் முறை அதிகாரி மு.இராமச்சந்திரனிடன் நேற்று இந்த இடுகாட்டு நில விவகாரம் பற்றி நண்பன் தொடர்பு கொண்டு கேட்டதில் அவர் அப்பிரச்சினை தமது கவனத்துக்கு கொண்டு வரப்பட்டதை உறுதியளித் ததுடன் இந்த விவகாரத்தை மாநில அரசின் பார்வைக்கு கொண்டு சென்று தீர்வு காண நடவடிக்கை எடுக்கப்படும் என்றும் கூறியதுடன், இதற்கிடையே அந்த இடுகாட்டு நிலத்தில் முன் அறிவிப்பு ஏதும் வெளியிட்டு அப் பகுதியில் பிரே தம் புதைக்கக் கூடாது என்று சம்பந்தபட்ட பெல்டா நிறுவனம் கூறியிருப்பது ஏற்புடையவை இல்லை என்றும் அவர் கூறினார்.


''விஜயகாந்த் பாடலை ஏன் போடல...'' -இ.பி.எஸ். கூட்டத்தில் தேமுதிக தொண்டர்கள் ரகளை

’’மக்கள் மனம் புண்படும்படி  ஸ்டாலின் எல்லை மீறிப்பேசுவது மக்களுக்கு பிடிக்கவில்லை, அது அவருக்கு நல்லதல்ல. லோக்சபா தேர்தலில் அவருக்கு மக்கள் சரியான பாடம் புகட்டுவார்கள்,’’  என ஆவேசமாக  பொங்கினார் முதலமைச்சர் எடப்பாடி பழனிச்சாமி.

மயிலாடுதுறை நடாளுமன்றத் தொகுதிக்கான அதிமுக வேட்பாளர் ஆசைமணியை ஆதரித்து கும்பகோணம் பிள்ளையார் கோவிலில் ஐந்து முனை சந்திப்பில் பழனிசாமி பிரச்சாரம் மேற்கொண்டார். அவரது வருகைக்காக கூட்டத்தை திரட்டவும், கூட்டம் கலையாமல் இருக்கவும் குத்தாட்டம் ஏற்பாடு செய்திருந்தனர் கும்பகோணம் நகர அதிமுகவினர்.

அங்கு வந்துபேசிய முதல்வர் பழனிசாமி, ’’ மத்தியில் நிலையான ஆட்சி அமைய பிரதமர் மோடி மீண்டும் பிரதமராக வரவேண்டும். ஸ்டாலின் செல்லும் இடமெல்லாம் என்னை மண்புழு என்கிறார். தஞ்சை மாவட்டம் விவசாயத்தை அடிப்படையாக கொண்டது. நானும் விவசாயிதான் விவசாயத்திற்கு தேவையான இயற்கை உரம் மண்புழு, அதேபோல் மக்களுக்கு நாங்கள் மண்புழு உரமாக இருக்கிறோம் இருப்போம்’’, என்றவர் மேலும் முதல்வர் செல்லும் இடமெல்லாம் கூட்டம் இல்லை என்று எதிர்க்கட்சி தலைவரான ஸ்டாலின் கூறுகிறார். ஸ்டாலின் காது ஜவ்வு கிழியும்வரை அதிமுக தொண்டர்களின் குரல் ஒலித்துக்கொண்டே இருக்கும். ஸ்டாலின் ஒரு வைரஸ் கிருமி பயிர்களுக்கு பூச்சிக்கொல்லி தெளித்து கட்டுப்படுத்துவோமே அதுபோல் ஸ்டாலின் சகாப்தம் இந்தத்தேர்தலுடன் முடிக்க வேண்டும் மக்கள்மனம் புண்படும்படி ஸ்டாலின் எல்லை மீறிப் பேசவேண்டாம்.’’ என்றவர்.

மேலும் ''இரண்டு ஆண்டுகளில் 35,000 போராட்டங்களை எதிர்கொண்டவன்,  இவ்வளவு போராட்டங்களால் எனக்கு நல்ல அனுபவம் கிடைத்துள்ளது.’’ என்றார்.

அவரின் பேச்சை கேட்ட வர்த்தகர்களோ, ’’எங்கப்பன் குதுருக்குள்ள இல்லன்னு சொல்லுற கதையா எடப்பாடி கதை இருக்கு, எடப்பாடி தலைமையிலான இரண்டாண்டு ஆட்சியில் இவ்வளவு போராட்டமா இவங்க ஆட்சி செய்யுறாங்களா இல்ல பஞ்சாயத்து பண்ணி பணம் சம்பாதிக்கிறாங்களான்னு சந்தே கமா இருந்தது இதை எடப்பாடியே ஒத்துக்கொண்டார், இவரை மீண்டும் ஆட்சிக்கு கொண்டுவந்தா 23 ம் புலிகேசி மாதிரி தமிழகம் போராட்டக்களமாக்கி டுவார்,’’ என வெளிப்படையாகவே பேசினர்.

இதற்கிடையில் அங்கு ஏற்பாடு செய்யப்பட்டிருந்த குத்தாட்ட கலைநிகழ்ச்சியில் கூட்டணிக் கட்சி தலைவரான நடிகர் விஜயகாந்தின் பாடல் போட வில்லை என தேமுதிக தொண்டர்கள் கோஷங்களை எழுப்பி கூட்டத்தை தெறிக்கவிட்டனர்.


நிர்மலா தேவி விவகாரத்தில் ஆளுநருக்கு கேள்வி எழுப்பும் தினகரன்!

பேராசிரியை நிர்மலா தேவி விவகாரத்தில், நீதிமன்றத்தின் முன்னிலையில் சி.பி.ஐ விசாரணை செய்தால் மட்டுமே இதில் சம்பந்தப்பட்டுள்ள முக்கியப் பிரமுகர் யார் என்பது தெரியும்' என அம்மா மக்கள் முன்னேற்றக் கழகத்தின் துணைப் பொதுச்செயலாளர் தினகரன் தெரிவித்துள்ளார்.

ஸ்டெர்லைட் ஆலையை நிரந்தரமாக மூட வலியுறுத்தி, அம்மா மக்கள் முன்னேற்றக் கழகம் சார்பில் தூத்துக்குடியில் இன்று இரவு கண்டனப் பொதுக்கூ ட்டம் நடைபெற உள்ளது. இதில் துணைப் பொதுச் செயலாளரும், ஆர்.கே.நகர் தொகுதி எம்.எல்.ஏ-வுமான தினகரன் கலந்துகொண்டு பேசு கிறார். இதற்காக, மதுரையிலிருந்து  ஒட்டப்பிடாரம் வந்த அவர், கவர்னகிரியில் உள்ள வீரன் சுந்தரலிங்கனாரின் சிலைக்கு மாலை அணிவித்தார்.

பின்னர் செய்தியாளர்களிடம் பேசிய அவர், “மாணவிகளைப் பாலியல்ரீதியாக தவறான முறையில் வழிநடத்த அழைப்புவிடுத்த அருப்புக்கோட்டை கல்லூரிப் பேராசிரியை நிர்மலா தேவியை  நீதிமன்றத்தின் முன்னிலையில் ஆஜர்படுத்தி, சி.பி.ஐ விசாரணை செய்தால் மட்டுமே  இந்த விவகாரத்தில் சம்பந்தப்பட்டுள்ள முக்கியப் பிரமுகர் யார் என்பது தெரியவரும். ஆனால், இந்த விவகாரத்தில் பல்கலைக்கழகத் துணைவேந்தர் விசாரணை ஆணையம் அமைப்பதற்கு முன்பாகவே, ஆளுநர் ஆணையம் அமைத்து உத்தரவிட்டது ஏன் என்பது தெரியவில்லை.

கூட்டுறவு சங்கத் தேர்தலில் சம்பந்தப்பட்டவர்களைத் துரிதமாகக் கைதுசெய்த போலீஸார், பேராசிரியை விவகாரத்தில் 7 மணி நேரம் வரை தாமதப்ப டுத்தியது ஏன்? இதில் தமிழக மக்களுக்கு மிகுந்த சந்தேகம் எழுந்துள்ளது.

இந்திய வரைபடத்திலிருந்தே தமிழகத்தை பா.ஜ.க ஒதுக்கிவிட்டது. வரும் 2019-ல் நாடாளுமன்றத் தேர்தல் நடந்து முடியும் வரை, காவிரி மேலாண்மை வாரியத்தை பா.ஜ.க அரசு அமைக்கப்போவதில்லை. காவிரி விவகாரத்தில் பா.ஜ.க-வினரின் பேச்சு அவர்களது காழ்ப்புணர்ச்சியையே காட்டுகிறது. ஸ்டெர்லைட் விவகாரத்தில் மக்களுக்காகப் போராடுவதை விட்டுவிட்டு, மத்திய அமைச்சர் பொன்.ராதாகிருஷ்ணன் பேசிவருவது போகாத ஊருக்கு சொல்லும் வழியாக உள்ளது'' என்றார்.


ஹோப்புள் தோட்டத் தமிழ்ப்பள்ளியில் முதலாம் ஆண்டு மாணவர்களை அதிகரிக்க தீவிர முயற்சி

பெஸ்தாரி ஜெயா ஹோப்புள் தோட்டத் தமிழ்ப்பள்ளியில் அடுத்தாண்டு முதல் வகுப்பில் இதுவரை நான்கு பிள்ளைகள் மட்டுமே பதிந்து கொண்டுள்ளனர்.

2
019 இல் (இவ்வாண்டு) முதல் வகுப்பில் மூன்று மாணவர்கள் மட்டுமே

பயின்றனர். இப்பள்ளியில் மொத்த

மாணவர்களின் எண்ணிக்கை 17 என பள்ளியின் பெற்றோர் ஆசிரியர் சங்கத்தின் தலைவர் நந்தகுமாரி சிங்காரம் (37) கூறினார்.

பெஸ்தாரி ஜெயாவிலிருந்து சுமார் 8 மைல் தொலைவில் உள்ள ஹோப்புள் தோட்டத்தில் (சுங்கை திங்கி தோட்டத்திற்கு அருகில்) தற்சமயம் 5 அல்லது 6 தமிழ்த் தொழிலாளர் குடும்பங்களே எஞ்சியியுள்ளன.

1
990 ஆம் ஆண்டுக்குப் பிறகு அதிகமான தொழிலாளர்கள் இத்தோட்டத்தை விட்டு வெளியேறினர். இதனால் தோட்டத் தமிழ்ப்பள்ளியில் மாணவர்கள் எண்ணிக்கை வீழ்ச்சிக் காணத் தொடங்கியது.

தோட்டத்திலிருந்து யாரும் இங்கு கல்வி பயிலாத நிலையில், பள்ளி நிர்வாகம், பெ.ஆ.சங்க முயற்சியில் மாணவர்கள் எண்ணிக்கையை அதிகரிப்பதற்கான முயற்சிகள் எடுக்கப்பட்டு வருகின்றன.

இங்கு கல்வி பயிலும் மாணவர்கள் பெரும்பாலும்

பெஸ்தாரி ஜெயா, கம்போங் பெர்ஜுந்தை பெஸ்தாரி

ஆகிய இடங்களைச் சேர்ந்தவர்கள்.

மாணவர்கள் எண்ணிக்கை சரிவுக்கு போக்குவரத்து பிரச்சினையும் ஒரு காரணமாகும். இதற்கு தீர்வு பிறந்தால் மாணவர்கள் எண்ணிக்கை அதிகரிக்கும் வாய்ப்பு உள்ளது என பெஸ்தாரி ஜெயாவிலிருந்து தினமும் இப்பள்ளிக்கு தன் மகளை காரில் அழைத்துச் செல்லும் நந்தகுமாரி நம்பிக்கை தெரிவித்தார்.


நடந்து முடிந்த நாடாளுமன்ற தேர்தலில் அதிமுக கூட்டணியில் பாமக இடம்பெற்றது. பாமக போட்டியிட்ட அனைத்து இடங்களிலும் தோல்வி அடைந்தது. இதில் பெரிதும் எதிர்பார்க்கப்பட்ட அன்புமணியும் தருமபுரி தொகுதியில் தோல்வியை தழுவினார்.

இதனால் பாமக பெரும் பின்னடைவை சந்தித்தது. மேலும் பா.ம.க.வின் சார்பு அமைப்பான தமிழ்ப் படைப்பாளர் பேரவையின் சார்பில் சென்னையில் கடந்த 22-ந் தேதி நடத்தப்பட்ட வெறுப்பு அரசியலுக்கு எதிரான கருத்தரங்கத்தில் பேசிய டாக்டர் ராமதாஸ், ஆங்கிலப் பத்திரிகை நிருபர் ஒருவர் தன்னிடம், "நீங்கள் மரம் வெட்டினீர்களா' என்று கேட்டார் எனச் சொல்லிவிட்டு, அந்த நிருபரை அவன் இவன் என்று ஒருமையில் விளித்ததோடு, மிக மோசமான வசவு வார்த்தைகளாலும் அர்ச்சனை செய்தார். "இனி வெட்டியது பற்றி கேள்வி எழுப்புகிறவனை வெட்டுவோம்' னும் டாக்டர் கொந்தளிச்சாருனு சொல்லப்படுகிறது.

சமீபத்திய தேர்தலில் பா.ம.க. சந்தித்த அதிர்ச்சித் தோல்வியாலும், தன்னுடைய வயது முதிர்ச்சியின் அடிப்படையிலும் டாக்டர் வெளிப்படுத்திய ஒருமை யிலான வார்த்தைகள் ஊடகத்துறையினரை கொந்தளிக்க வைத்துள்ளது. வெறுப்பு அரசியலுக்கு எதிரான கருத்தரங்கத்தில் இத்தனை வெறுப்போடு ஊடகத்துறையினரை டாக்டர் பேசியதற்கு பல தரப்பிலிருந்தும் கண்டனங்களை தெரிவித்து வருகின்றனர்.


“நம்ம குடும்பத்தில் ஒருவர் சி.எம் ஆகணும்!

‘‘தமிழக அரசின் ரிமோட் கன்ட்ரோல், பெங்களூரு பரப்பன அக்ரஹாரா சிறையில் உள்ளது’’ என்று சசிகலாவை விமர்சித்து வருகிறார்கள். பெங்களூரு பரப்பன அக்ரஹாரா சிறையில் உள்ள அவரை, ‘சிறைக்கு வெளியில் இருக்கும் ரிமோட் கன்ட்ரோல்’ எனக் கருதப்படும் அ.தி.மு.க-வின் துணைப் பொதுச் செயலாளர் டி.டி.வி.தினகரன் சந்தித்தபோது நடந்தது என்ன? கடந்த 20-ம் தேதி மாலை பரப்பன அக்ரஹாரா சிறைக்கு தினகரனும், டாக்டர் வெங்கடேஷும் வந்தனர். அவர்களை கர்நாடக மாநில அ.தி.மு.க செய லாளர் புகழேந்தி அழைத்து வந்தார். சிறை வளாகத்துக்குள் காத்திருந்த இளவரசியின் மகன் விவேக், அவரின் மனைவி கீர்த்தனா மற்றும் உறவி னர்களோடு இவர்கள் சிறைக்குள் சென்றார்கள். உள்ளே தினகரனும் சசிகலாவும் மட்டும் தனியாக நீண்ட நேரம் பேசிக்கொண்டு இருந்தார்கள். தினகரனுக்கு ஏராளமான அறிவுரைகள் சொல்லி இருக் கிறார் சசிகலா. அவரின் யோசனையைக் கேட்டே, துணைப் பொதுச்செயலாளராக தலைமைக்கழகத்துக்கு வந்து தினகரன் பொறுப்பேற்றுக்கொண்டு, பால்கனியில் நின்று போஸ் கொடுத்தார். ‘கட்சியில் இனி எல்லாமே நான்தான்’ என்று காட்டுவதற்காகவே இப்படி தினகரனை செய்யச் சொல்லி யிருக்கிறார்! ‘‘இப்போது இருக்கும் அரசியல் சூழலில் யாரையும் நம்பமுடியாது. நீ அறிமுகம் செய்து வைத்த பன்னீரே நம்மை பதம் பார்த்த மாதிரி, பழனிசாமியும் செய்ய மாட்டாரா என்ன? அவரின் ஒவ்வொரு அசைவையும் கவனிக்க வேண்டும். நீ கட்சி அலுவலகத்துக்கு அடிக்கடி சென்று நிர்வாகிகளை சந்தித்துப் பேச வேண்டும். அரசு நலத் திட்ட அறிவிப்புகளை நீ பார்த்துக் கொடுத்த பிறகே முதல்வர் வாசிக்க வேண்டும். எந்த விஷயத்திலும் நம்மை மீறி செயல் படாதவாறு பார்த்துக்கொள்ள வேண்டும்’’ என்று அப்போது சசிகலா அட்வைஸ் செய்தாராம். ‘‘நம் குடும்பத்தைச் சேர்ந்த ஒருவர் என்றைக்கு முதல்வர் சீட்டில் உட்கார்கிறோமோ, அன்றைக்குதான் இந்தக் கட்சியும் ஆட்சியும் நம்முடையது என்று முழுமையாக நம்ப முடியும். அதுவரை எது வேண்டுமானாலும் நடக்கும். கவனமாக இரு” என்று சசிகலா எச்சரித்ததாகச் சொல்கிறார்கள். ‘‘தேவையில்லாமல் என்னை யாரும் பார்க்க வர வேண்டாம். எங்களைப் பார்த்துக்கொள்ள வக்கீல் செந்தில், அசோகன், மூர்த்தி ராவ் ஆகியோர் இங்கேயே தங்கி இருக்கிறார்கள். அது தவிர கர்நாடக அ.தி.மு.க செயலாளர் புகழேந்தி இருக்கிறார்” என்றும் சொல்லி இருக்கிறார் சசிகலா. தினகரன் வாங்கிவந்த பழங்கள், எனர்ஜி ஃபுட்ஸ் போன்றவற்றை இளவரசியிடம் கொடுத்தபோது, அவர் சலித்துக்கொண்டாராம். ‘‘தேவையில்லாமல் எதற்காக இதையெல்லாம் வாங்கி வருகிறீர்கள். மூன்று நாட்களுக்கு முன்பு வாங்கி வந்த பொருட்கள் அப்படியே கிடக்கின்றன. அதையெல்லாம் மற்ற கைதிகளுக்கு கொடுக்கச் சொல்லி பாதுகாவலர்களிடம்தான் கொடுக்கிறோம்’’ என்றாராம் அவர். உறவினர்கள் என்ற முறையில் இவர்கள் பார்த்தாலும், கட்சி நிர்வாகிகளால் சசிகலாவைப் பார்க்க முடியவில்லை. முன்னாள் அமைச்சர்கள் கோகுல இந்திரா, வளர்மதி, அ.தி.மு.க செய்தித் தொடர்பாளர் சி.ஆர்.சரஸ்வதி ஆகிய மூன்று பேரும் ஒரே காரில் சிறைக்கு வந்தார்கள். இதேபோல தமிழக அமைச்சர்கள் செங்கோட்டையன், செல்லூர் ராஜு, திண்டுக்கல் சீனிவாசன் ஆகியோரும் வந்தார்கள். ஆனால், சிறைத்துறை யாருக்கும் அனுமதி தரவில்லை. சிறைத்துறை விதிப்படி ஒரு தண்டனைக் கைதியை, வாரத்தில் மூன்று நாட்கள் மட்டுமே சந்திக்க முடியும். அந்தச் சந்திப்பும் ஒரு மணி நேரத்துக்குள்ளானதாக இருக்க வேண்டும். ஆனால், சசிகலாவையும் இளவரசியையும் 16-ம் தேதியில் இருந்து தினந்தோறும் பத்துக்கும் மேற் பட்டவர்கள் சென்று சந்தித்து, குறைந்தது ஐந்து மணி நேரம் பேசிவிட்டு வருகிறார்கள். இதற்கு பல தரப்பினரிடம் இருந்தும் கடும் எதிர்ப்பு வந்ததை அடுத்தே இந்த அனுமதி மறுப்பு’’ என்கிறார்கள். பரப்பன அக்ரஹாரா சிறைக்குள் சசிகலா வந்த நிமிடத்திலிருந்து, சயனைடு மல்லிகா என்கிற கேடி கெங்கம்மாள் செய்திகளில் பரபரப்பாக அடிபட்டார். சசிகலா அறைக்குப் பக்கத்து அறையில் இருந்தார் இவர். ஜெயலலிதாவின் தீவிர ரசிகையான இவர், தன்னிடம் ஏதாவது தகராறு செய்வார் என சசிகலா பயந்தார். இதையே காரணமாகக் காட்டி தமிழக சிறைக்கு மாற்ற, கோரிக்கை வைக்கலாம் என சசி தரப்பு நினைத்துக்கொண்டிருந்தது. ஆனால், தொடர்ந்து கன்னட, தமிழ் மீடியாக்களில் சயனைட் மல்லிகாவைப் பற்றி எழுதியதால், 21-ம் தேதி இரவு பெல்காம், ஹிண்டல்கா மத்தியச் சிறைக்கு மாற்றப்பட்டிருக்கிறார் மல்லிகா.


ஆபாசமாக பேசியவர்களை வெளுத்து வாங்கிய சுஜா வருணி

சமூக வலைத்தளத்தில் தனது புகைப்படத்திற்கு ஆபாசமாக கமெண்ட் செய்தவர்களை வெளுத்து வாங்கி இருக்கிறார் நடிகை பிக்பாஸ் புகழ் சுஜா வருணி. நடிகர்கள் நடிகைகள் பலர் சமூக வலைத்தளத்தில் தங்களுடைய புகைப்படங்கள் மற்றும் படம் பற்றிய செய்திகளை பகிர்ந்து வருகின்றனர். மேலும், ரசிகர்களுடன் பேசியும் அவர்கள் கேட்கும் கேள்விகளுக்கு பதிலளித்து வருகிறார்கள். ஆனால் நடிகர்கள் நடிகைகள் புகைப்படங்களை பதிவு செய்யும் போது அதற்கு சிலர் ஆபாச கமெண்ட்டுகளையும் அநாகரீகமாக புகைப்படங்களை பதிவு செய்தும் வருகிறார்கள்.

இதற்கு பதிலடி கொடுக்கும் வகையில் நடிகை மற்றும் பிக்பாஸ் புகழ் சுஜா வருணி தன்னுடைய புகைப்படத்திற்கு ஆபாசமாக கமெண்ட் செய்த ரசிகர்களை வெளுத்து வாங்கி இருக்கிறார். நான் ஒரு நடிகை. சினிமாவிலும், பொது நிகழ்ச்சிகளிலும் எந்த மாதிரியான உடை அணியவேண்டும் என்பது எனது விருப்பம். இந்த ஆடை தான் உங்களுக்கு பிரச்னையா? அப்படியென்றால் சிறு குழந்தைகளும் பாலியல் தொல்லைக்கு ஆளாகீறார்கள் ஏன்? நாங்கள் பிரச்னை இல்லை. நீங்கள் தான். உங்களது காமவெறி தான் பிரச்னை.

இன்டர்நெட் எனும் மிகப்பெரிய உலகில் உங்களை மறைத்துக் கொள்ளலாம் யாரும் கண்டுபிடிக்க மாட்டார்கள் என நினைக்காதீர்கள். நீங்கள் கண்காணிக்கப்பட்டு தண்டிக்கப்படுவீர்கள் என எச்சரித்துள்ளார்.


இலங்கை அரசின் கடற்தொழில் மசோதா- பிரதமருக்கு முதல்வர் கடிதம்

இலங்கை அரசு நேற்று இந்திய மீனவர்களுக்கு எதிராகக் கொண்டு வந்த சட்டத் திருத்தத்திற்கு எதிராக முதல்வர் பழனிசாமி பிரதமருக்குக் கடிதம் எழுதி உள்ளார். கடற்தொழில் சட்டத்தில் இலங்கை அரசு திருத்தம் கொண்டுவரும் மசோதாவை நேற்று தாக்கல் செய்தது. தடை செய்யப்பட்ட வலைகளைப் பயன்படுத் துதல், எல்லை தாண்டி மீன் பிடித்தல் போன்ற செயல்களுக்கு ரூபாய் 2 கோடி முதல் 20 கோடி வரை அபராதம் விதிக்கும் வகையில் மசோதா தாக்கல் செய்யப் பட்டது. இந்தச் சட்ட மசோதாவால் தமிழக மீனவர்கள் அதிக அச்சம் அடைந்துள்ளனர். ஏற்கெனவே தமிழக மீனவர்களின் படகுகளை விடுவிக் காத நிலையில் இலங்கை அரசு தமிழக மீனவர்களுக்கு எதிரான சட்டத்தை மேலும் இறுக்கி உள்ளது. இந்நிலையில் இன்று தமிழக முதல்வர், பிரதமருக்குக் கடிதம் ஒன்றை எழுதியுள்ளார். அதில் அவர், இலங்கை அரசால் கொண்டுவரப்பட்ட புதிய சட் டத் திருத்தம் இந்திய மீனவர்களுக்கு எதிரானது. இந்தச் சட்டத் திருத்தத்தை ஏற்க முடியாது, இந்தத் திருத்தத்தால் இந்திய மீனவர்களின் வாழ்வாதாரம் கடுமையாகப் பாதிக்கப்படும் என்றும் பிரதமருக்குக் கடிதம் எழுதி உள்ளார்.


ஒருவருக்கு ஒருவர் உதவுவதில் மக்கள்தான் அக்கறை காட்டினர்

கோலாலம்பூர், ஜன. 21-

அமைச்சர்களுக்கு எல்லாம் ஆயிரக்கணக்கில் சம்பளம் கொடுக்கிறோம். ஆனால் ஒரு துயரமான காலகட்டம் வந்தபோது இவர்கள் எல்லாம் காணாமல் போய் விட்டார்கள் என்று பார்ட்டி வாரிசான் சபா கட்சித் தலைவர் டத்தோஸ்ரீ ஷாபி அப்டால் கடுமையாக சாடினார்.

நேற்று நாடாளுமன்ற மக்களவையில் சிறப்புக் கூட்டம் நடைபெற்ற போது செம்பூர்ணா நாடாளுமன்றத் தொகுதி உறுப்பினருமான ஷாபி அப்டால் அண்மையில் ஏற்பட்ட வெள்ளம் தொடர்பாக கடுமையாக பேசினார். நாட்டில் பருவநிலை மாறிக் கொண்டிருக்கிறது. எப்போது மழை பெய்யும், வெள்ளம் ஏற்படும் என்று கணிக்க இயலாது. வெள்ளப் பேரிடர் என்பது மலேசியாவில் ஒன்றும் புதிது அல்ல. நீண்ட காலமாகவே இங்கு வெள்ளப் பிரச்சினை நீடிக்கிறது.

கடந்தாண்டு பிற்பகுதியில் நாட்டை உலுக்கிய வெள்ளப் பேரிடரில் 50க்கும் அதிகமானோர் உயிரிழந்திருக்கின்றனர். பாதிக்கப்பட்ட பகுதிகளுக்குச் சென்று உதவிகளை வழங்குவதில் அமைச்சர்கள் அக்கறை காட்டவில்லை. இவர்களுக்கு எல்லாம் ஆயிரக்கணக்கில் சம்பளம் வழங்குகிறோம். அதனால் எந்த நன்மையும் கிடைக்காமல் போய் விட்டது. வெள்ளத்தின் போது பொதுமக்கள்தான் ஒருவருக்கு ஒருவர் உதவி செய்திருக்கின்றனர். இந்த வெள்ளப் பிரச்சினைக்கு தீர்வு காண்பதில் அரசாங்கம் தோல்வி கண்டு விட்டது.

இனிமேலும் ஏராளமானோர் வெள்ளத்தில் பலியாவதை அனுமதிக்க முடியாது. எனவே இதற்கு எப்படி தீர்வு காண்பது என்பது குறித்து அமைச்சர்களுடன் கலந்து பேச வேண்டும். அவர்கள் என்னென்ன செய்ய வேண்டும் என்று பிரதமர்தான் உத்தரவிட வேண்டும் என்றும் ஷாபி அப்டால் கேட்டுக் கொண்டார்.


நீண்ட இடைவேளைக்குப் பிறகு பார்த்திபனுடன் இணையும் பிரபுதேவா

பார்த்திபன் இயக்கத்தில் உருவாக இருக்கும் ‘உள்ளே வெளியே-2’ படத்தின் மூலம் நீண்ட இடைவேளைக்கு பிறகு பிரபல நடிகர் பிரபுதேவா பார்த்திபனுடன் இணைந்து நடிக்க இருப்பதாக தகவல் வெளியாகி இருக்கிறது.

பார்த்திபன் இயக்கத்தில் கடந்த 1993ம் ஆண்டு வெளியான ‘உள்ளே வெளியே’ படத்திற்கு மாபெரும் வரவேற்பு கிடைத்தது. இந்நிலையில், ‘உள்ளே வெளியே’  படத்தின் இரண்டாவது பாகத்தை இயக்க முடிவு செய்திருப்பதாக பார்த்திபன் சமீபத்தில் அறிவித்தார். இந்த படத்தின் கதை தயாராகி இருக்கும் நிலையில், இந்த படத்தில் ஒரு முக்கிய கதாபாத்திரத்தில் நடிகரும், இயக்குநருமான சமுத்திரக்கனி ஒப்பந்தமாகி இருப்பதாக முன்னதாக தகவல் வெளி யானது. இந்நிலையில், பிரபுதேவாவும் ஒரு முக்கிய கதாபாத்திரத்தில் நடிக்க இருப்பதாக கூறப்படுகிறது.

பார்த்திபன் - பிரபுதேவா இருவரும் ஏற்கனவே `ஜேம்ஸ் பாண்டு', `சுயம்வரம்' உள்ளிட்ட படங்களில் இணைந்து நடித்துள்ளனர். இந்நிலையில், நீண்ட இடைவேளைக்குப் பிறகு பார்த்திபன் - பிரபுதேவா இணைந்து நடிக்க இருப்பதாக தகவல் வெளியாகி இருக்கிறது. இவர்கள் தவிர்த்து இந்த படத்தில் மம்தா மோகன்தாஸ், ஆடுகளம் கிஷோர், எம்.எஸ்.பாஸ்கர், ரோபோ ஷங்கர் உள்ளிட்ட பலரும் முக்கிய கதாபாத்திரத்தில் நடிக்கின்றனர். பிரபுதேவா தற்போது யங் மங் சங், லக்‌ஷ்மி, சார்லி சாப்ளின் 2 உள்ளிட்ட படங்களில் நடித்து வருகிறார் என்பது குறிப்பிடத்தக்கது.


உடும்பு இறைச்சியை சாப்பிட மறுத்ததால் கத்தி வெட்டு!

உடும்பு இறைச்சியை சாப்பிட மறுத்ததால் ஆடவர் கத்தி வெட்டுக்கு ஆளாகிய சம்பவம் இங்கு பெரும் பரபரப்பை ஏற்படுத்தியுள்ளது. இச்சம்பவம் நேற்று காலை 9 மணியளவில் இங்குள்ள பத்து நியா நீண்ட வீடு குடியிருப்பில் நிகழ்ந்துள்ளது. கத்தி வெட்டுக்கு ஆளாகியவரும் தாக்குதலை நடத்தியவரும் ஒரே வீட்டில் தங்கியிருந்துள்ளனர். சமைத்த உடும்பு இறைச்சியை சாப்பிடுமாறு 32 வயது ஆடவர் 40 வயது ஆடவரிடம் கூறியுள்ளார். அதனை சாப்பிட்டு பழக்கம் இல்லை என கூறி அவர் அதனை சாப்பிட மறுத்துள்ளார். இதனால் சினம் அடைந்த அந்த நபர் கத்தியால் உடும்பு இறைச்சியை சாப் பிட மறுத்துவரை தாக்கியுள்ளார். தாக்குதலுக்கு ஆளானவர் அங்குள்ள காவல் நிலையத்தில் இச்சம்பவம் குறித்து புகார் தெரிவித்துள்ளார். இதன் அடிப் படையில் போலீசார் மேற்கொண்ட சோதனையில் தாக்கிய ஆடவர் கைது செய்யப்பட்டதாகவும் தாக்குதலுக்கு பயன்படுத்தப்பட்ட பாராங் கத்தியும் பறி முதல் செய்யப்பட்டதாகவும் மிரி மாவட்ட துணை போலீஸ் அதிகாரி ஸ்டென்லி ஜொனாத்தன் ரிங்கிட் தெரிவித்தார்.


தூற்றினால் தூற்றட்டும்.. கவலைப்படாதீங்க.. நமக்கு 40+21தான் முக்கியம்.

புதுச்சேரி:

40 தொகுதிகள் மட்டுமல்ல, இடைத்தேர்தல் வரவுள்ள 21 தொகுதி சட்டமன்றத் தொகுதிகளிலும் இக்கூட்டணி வெல்ல வேண்டும். கண்ணியத்தோடு பேசுங்கள், பழகுங்கள். யார் தூற்றினாலும் கவலைப்படாதீர்கள். தேர்தல் முடிந்த பிறகு நாகரீகமாக பதில் சொல்வோம் என்று பாமக நிறுவனர் டாக்டர் ராமதாஸ் தெரிவித்தார்.

அதிமுக - பாமக கூட்டணி இயற்கையான கூட்டணி என்றும், எந்த காலத்திலும் பாமக தனது கொள்கையை விட்டுக்கொடுக்காது என்றும் ராமதாஸ் தெரிவித்துள்ளார். தமிழகத்தின் 3 வது பெரிய கட்சியாக வளர்ந்துள்ள பாமகவிற்கு 10 தொகுதிகளை கேட்டுப்பெறும் தகுதி உள்ளதாகவும் டாக்டர் ராமதாஸ் அதிரடியாக தெரிவித்துள்ளார்.

பாட்டாளி மக்கள் கட்சியின் தமிழகம் மற்றும் புதுச்சேரி மாநில மாவட்ட, ஒன்றிய, நகர, பேரூர், மாநகர பகுதி மற்றும் வட்ட பொறுப்பாளர்கள் சிறப்பு பொதுக்குழு கூட்டம் புதுச்சேரி அடுத்த தமிழக பகுதியான பட்டானூரில் உள்ள தனியார் மண்டபத்தில் நடைபெற்றது. பாமக நிறுவனர் ராமதாஸ் தலை மையில் நடைபெற்ற இந்த கூட்டத்தில் அக்கட்சியின் இளைஞரணி தலைவரும் எம்பியுமான அன்புமணி ராமதாஸ், கட்சியின் தலைவர் ஜிகே.மணி மற்றும் கட்சி நிர்வாகிகள் 1000 த்திற்கும் மேற்பட்டோர் பங்கேற்றனர்.

இக்கூட்டத்தில் நடைபெறவுள்ள பாராளுமன்ற தேர்தலில் தமிழகம் புதுச்சேரி என 40 தொகுதிகளிலும் அதிமுக - பாமக - பாஜக கூட்டணியை அமோக வெற்றி பெற செய்வதென ஒற்றை தீர்மானம் நிறைவேற்றப்பட்டது. பெரும் உற்சாகத்துடன் இந்த தீர்மானத்தை பாமக நிறைவேற்றியது. பின்னர் கட்சி யினரிடையே டாக்டர் ராமதாஸ் பேசினார். அவரது பேச்சிலிருந்து... புதுச்சேரி உள்ளிட்ட 40 தொகுதிகளிலும் நம் கூட்டணி வெல்ல கடுமையாக உழைப்பது அவசியம். தமிழகத்தில் 3 வது பெரியக்கட்சியாக வளர்ந்துள்ளோம். பெரியகட்சிகள் பாமகவை அழைப்பதற்கு தொண்டர்கள் உழைப்பும், வியர்வையும், போராட்டமும், சிறைவாசமும்தான் காரணம்.

7 மக்களவைத் தொகுதிகள் ஒரு ராஜ்யசபா தொகுதி என கூட்டணி உடன்பாட்டை கேள்விப்பட்ட பலரும் வயிறு எரிக்கின்றனர். பத்து தொகுதி கேட்டோம், கூட்டணி என்பதால் 7 மக்களவைத்தொகுதிக்கு ஒற்று கொண்டோம். பாமக யார் முதுகிலும் குத்தியது கிடையாது. காலையும் வாரிய தில்லை.அதிமுக - பாமக கூட்டணி இயற்கையான கூட்டணி. கூட்டணி வைத்தபோதும் கொள்கையை எக்காலத்திலும் விட்டுக்கொடுத்ததில்லை. கொள்கையில் நாம் தேக்குமரம். கூட்டணியின்போது நாணலாக வளைவோம். கொள்கையை விட்டு பேரம்பேசுவதில்லை.

பத்து அம்ச கோரிக்கைகள் கூட்டணியின்போது முன்வைத்தது பற்றி வேறு கட்சிகள் சொல்லமாட்டார்கள். 7 தமிழர்கள் விடுதலைக்கு அழுத்தம் கொடுத்துள்ளோம். அன்புமணி கூறியதுபோல் 40 தொகுதிகள் மட்டுமல்ல, இடைத்தேர்தல் வரவுள்ள 21 தொகுதி சட்டமன்றத்தொகுதிகளிலும் இக்கூட்டணி வெல்ல வேண்டும். ஜூன், ஜூலை உள்ளாட்சித் தேர்தலில் கை கோர்க்கும் நிலை பலப்படுத்தும். கண்ணியத்தோடு பேசுங்கள், பழகுங்கள். யார் தூற்றினாலும் கவலைப்படாதீர்கள். தேர்தல் முடிந்த பிறகு நாகரீகமாக பதில் சொல்வோம். அப்போதும் கண்ணியம் தவறக் கூடாது என்பது அன்புமணியின் கட்டளை. நாற்பதும் நமதே என்று ராமதாஸ் தெரிவித்தார்.


வங்கியின் முன் அமைதி மறியல்!

ஈப்போ உயர்நீதிமன்றத்தில் நேற்று ஏலம் போகவிருந்த ஈப்போ தாமான் பெர்மாய் லொக் லிம் கார்டனைச் சேர்ந்த ஓர் இந்திய மாதின் வீடு பி.எஸ்.எம் சரஸ்வதியின் முயற்சியால் காப்பாற்றப்பட்டது. கடந்த இரண்டு ஆண்டுகளாக காலில் ஒருவகையான நோயின் காரணமாக தான் செய்து வந்த லோரி போக்குவரத்துத் தொழிலை இவரால் தொடர முடியாமல் போனது. இதன் காரணமாக கடந்த பிப் ரவரி 2016 முதல் இவரால் வங்கி யின் வீட்டுலோன் கட்ட இயலவில்லை. குத்தகை அடிப்படை யில் லோரி ஓட்டும் கணவரின் வருமானமும் நிரந்தரமில்லாத தால், இரண்டு குழந்தைகள் இன்னும் படிப்பதாலும் இவரால் வீட்டுக்கான மாத லோன் கடனை கட்ட இயலவில்லை. வீட்டுக்கான MRTA காப்புறுதி இருந்தும், ஈப்போவில் உள்ள வங்கி அதற்கான முயற்சிகளை எடுக்காமல், இந்த வீட்டை வாங்குவதற்கு ஆள் இருக்கிறது, முடியவில்லை என்றால் விற்று விடுங்கள், இல்லையேல் அதற் கான பணத்தை கட்டுங்கள் என பேங்க் இந்த மாதினை நிர்பந் தப்படுத்தியதால், வேறு வழி யின்றி பி.எஸ்.எம். சரஸ்வதியின் உதவியை நாடினார். கடந்த வாரம் அம்மாதினை அழைத்துக் கொண்டு ஈப்போவில் உள்ள அந்த வங்கிக்கு சரஸ்வதி சென்று 25.4.2017இல் நடைபெறவிருந்த ஏலத்தை நிறுத் துங்கள். இவர் நோய்வாய்பட்டிருப் பதால் வீட்டுக்கான உரிய எம்.ஆர்.தி.ஏ. எனும் காப்புறுதியினை பரிசீலனை செய்யும்படி வலியுறுத்தினார். ஆனால், ஒன்றும் செய்ய முடியாது குறிப் பிட்ட தேதியில் ஏலம் நடை பெறும் என ஈப்போவில் உள்ள வங்கியின் அதிகாரிகள் கையை விரித்து விட்டனர். வேறுவழியின்றி, நேற்று விடிற்காலை அந்த மாது அவர்தம் குடும்பத்தாரை கோலாலம்பூர் ஜாலான் துன் ரசாக்கில் உள்ள அந்த வங்கியின் தலைமை யகத்தின் முன் ஏலத்தை நிறுத்தக் கோரும் ஆட்சேப மறியலில் ஈடுப்பட்டனர். சில நிமிடங்களில் வங்கியின் பொறுப்பாளர் வந்து விவரத்தை கேட்ட றிந்து பின்னர் சரஸ்வதியுடன் பேச்சுவார்த்தை நடத்தினார். உண்மை நிலவரங்களை அறிந்த பின்னர், வீட்டுகான காப்புறுதியினை பரிசீலனை செய்வதற்கான நடவடிக்கைகள் எடுப்பதாகவும்,ஈப்போவில் நடை பெறவிருந்த ஏலத்தை உடனே நிறுத்தினார். இனிமேல் ஏதேனும் வீட்டுவிவகாரமாக பிரச்சினைகள் இருந்தால் நேரிடையாக தலை மையகத்திற்கு தொடர்பு கொள்ளும்படி சரஸ்வதியை வங்கியின் அதிகாரி கேட்டுக் கொண்டார்.


மக்களவை தேர்தல் நடந்துவரும் நிலையில் காங்கிரஸ் தலைவர் ராகுல்காந்தி இன்று டெல்லியில் செய்தி யாளர்களை சந்தித்தார்.

அப்போது பேசிய அவர், "இப்போது நாட்டின் மிகப்பெரிய பிரச்சனை வேலையின்மை மற்றும் மோடியின் தவ றான பொருளாதார கொள்கைகள். இந்த பொருளாதார கொள்கை நாட்டின் பொருளாதாரத்தை அழித்திருக்கிறது. மோடி 2 கோடி வேலைவாய்ப்புகளை உருவாக்குவதாக கூறினார். ஆனால் இன்று என்ன செய்திருக்கிறார். விவ சாயிகள் மற்றும் வேலைவாய்ப்பின்மை குறித்து அவர் வாய் திறப்பதே இல்லை.
இந்திய ராணுவமும், விமானப்படையும் மோடியின் தனிப்பட்ட சொத்துக்கள் இல்லை என அவர் புரிந்துகொள்ள வேண்டும். காங்கிரஸ் ஆட்சியில் நடந்த சர்ஜிக்கல் ஸ்ட்ரைக்கை வீடியோ கேம் என்று சொல்வது மூலம் அவர்கள் காங்கிரஸ் கட்சியை அவமானப்படுத்தவில்லை. இந்திய ராணுவத்தை அவமானப்படுத்துகிறார்கள்.
மேலும் மோடியை திருடன் என்று கூறிய விவகாரத்தில் நீதிமன்ற தீர்ப்பு  குறித்து பேசியதற்கு நீதிமன்றத்திடம் மன்னிப்பு கேட்டேன், பாஜகவிடமோ அல்லது மோடியிடமோ மன்னிப்பு கேட்கவில்லை. ஆனால் 'காவலாளி ஒரு திருடன்' என்பது தான் காங்கிரஸின் முழக்கம்.
மேலும் மோடி பதவிக்கு வரும் போது அவர் அழிக்க முடியாதவர். அடுத்த 10 முதல் 15 வருடங்களுக்கு மோடியை அசைக்க முடியாது என அனைவரும் கூறினர். ஆனால் அவரது பிம்பத்தை உடைத்து உண்மையை மக்களுக்கு காட்டுவதற்கு காங்கிரஸ் கட்சிக்கு வெறும் 10 முதல் 20 நாட்கள் தான் ஆனது" என கூறினார்.


போலீசாரை தாக்க முயன்ற அந்நிய நாட்டவர்.

கோத்தா பாரு போலீசாரின் எச்சரிக்கையை மீறி தாக்குதலை நடத்திய இரு அந்நிய நாட்டவர்கள் ஜாலான் சோலார் பாருவில் சுட்டுக் கொல்லப்பட்டனர்.புரோட்டோன் வீரா ரகக் காரில் சென்ற 4 அந்நிய நாட்டவர்கள் ரோந்து பணியில் ஈடுபட்டிருந்த போலீசாரைக் கண்டதும் வாகனத்தை வேகமாக செலுத்தியுள்ளனர். சந்தேகத்தின் அடிப்படையில் அவர்களை போலீசார் விரட்டிச் சென்றுள்ளனர். அந்நிய நாட்டவர்கள் பயணித்த கார் சாலை ஓரத்தில் நிறுத்தப்பட்டுள்ளது. அதன் பின்னர் அதிலிருந்து வெளியானவர்கள் போலீசாரை நோக்கி துப்பாக்கியால் சுட்டுள்ளனர். போலீசாரும் அவர்களை நோக்கி சுட்டதில் இருவரின் உடலில் துப்பாக்கித் தோட்டா பாய்ந்ததுடன் ஸ்தலத்திலேயே மரணமுற்றுள்ளனர். மேலும் இருவரை போலீசார் கைது செய்துள்ளனர். இந்த நால்வர் இதற்கு முன்பு வங்கி கொள்ளையில் ஈடுபட்டவர்கள் ஆவர். மேலும் இவர்கள் மீது ஏற் கெனவே பல குற்றப்பதிவுகள் இருப்பதுடன் போலீசாரால் தேடப்பட்டு வருபவர்களும் ஆவர். இந்த சம்பவம் தொடர்பில் மேல் விசாரணை தொடரப்பட்டு வருகிறது. பலியானவர்களின் சடலம் பிரேதப் பரிசோதனைக்காக மருத்துவமனைக்கு கொண்டு செல்லப்பட்டுள்ளதாக கிளந்தான் மாநில குற்றவியல் விசா ரணை பிரிவின் தலைவர் முகமட் ஃபக்ரி சே சுலைமான் தெரிவித்தார்.


ஆங்கில மொழிப்போட்டியில் தமிழ்ப்பள்ளிகள் சாதனை.

பீடோர் பத்தாங் பாடாங், முவாலிம் மாவட்ட ஆரம்பப் பள்ளிகளுக்கிடையிலான ஆங்கிலமொழி கதை சொல்லும் போட்டியில் கத்தையோங் தோட்ட தமிழ்ப் பள்ளி மாணவன் ஜெயதேவ் ராவ் த/பெ ராமராவ் முதல் நிலையில் வெற்றி பெற்று தமிழ்ப் பள்ளிகளுக்கு பெருமை சேர்த்துள்ளார்.ஆங்கிலத்தில் கவிதை ஒப்புவித்தல் போட்டியில் தாப்பா தமிழ்ப்பள்ளியைச் சேர்ந்த கனகதர்ஷினியும் ஹீமாஷினியும் இரண்டாவது நிலையில் வெற்றிப் பெற்றனர். மேடைப் பேச்சுப் போட்டியில் பீடோர் துன் சம்பந்தன் தமிழ்ப்பள்ளி மாணவி நந்தினி இரண்டாவது நிலையில் வெற்றி பெற்றார்.முதல் நிலையில் வெற்றி பெற்ற மாணவர்கள் வரும் ஜூலை 22ஆம் தேதி சனிக்கிழமை மஞ்சோங்கில் நடைபெறவிருக்கும் மாநில அளவிலான ஆங்கில மொழி போட்டிகளில் மாவட்டத்தை பிரதிநிதித்து கலந்துகொள்வர்.


அம்மாவின் ஆன்மா எடப்பாடி உடலுக்குள் இறங்கிவிட்டது!’’ - அமைச்சர் ஆர்.பி.உதயகுமார்

`பி.ஜே.பி-யோடும் பா.ம.க-வோடும் கூட்டணி முடிவான குஸ்தியில் இருக்கும் அ.தி.மு.க அமைச்சர்கள், மேடைதோறும் தி.மு.க-வை வெளுத்து வாங்க ஆரம்பித்துவிட்டார்கள். மறுபுறம், அ.தி.மு.க கூடாரம், பி.ஜே.பி மீதும் பா.ம.க மீதும் பாசமழை பொழிய ஆரம்பித்துவிட்டது. நேற்று கோவையை அடுத்த காளப்பட்டியில் நடந்த 7 மாவட்டங்களை உள்ளடக்கிய கோவை மண்டல அம்மா பேரவை நிர்வாகிகளுக்கான ஆலோனைக் கூட்டத்தில் வரு வாய்த்துறை அமைச்சர் ஆர்.பி.உதயகுமார், உள்ளாட்சித்துறை அமைச்சர் எஸ்.பி.வேலுமணி, துணை சபாநாயகர் பொள்ளாச்சி ஜெயராமன் ஆகியோர் கலந்துகொண்டனர்.

முதலில் மைக் பிடித்த துணை சயாநாயகர் பொள்ளாச்சி ஜெயராமன், ``நடைபெற இருக்கும் தர்ம யுத்தத்தில் தி.மு.க மண்ணோடு மண்ணாக மக்கிப் போக வேண்டும். மறைந்த முன்னாள் முதல்வர் ஜெயலலிதாவை மன உளைச்சலுக்கு ஆளாக்கிய சமூக விரோத கருணாநிதி (மறைந்த முன்னாள் முதல்வர்) குடும்பம்தான் ஜெயலலிதா மறைவுக்குக் காரணம். மானமுள்ள அ.தி.மு.க தொண்டர்கள்  தி.மு.க-வை வீழ்த்த வேண்டும். அப்போதுதான்,  40 எம்.பி-க்களும் தமிழகத்திலிருந்து டெல்லிக்குச் சென்று, மோடி தலைமையில் அமையும் ஆட்சியிடம் காவிரி, முல்லை பெரியாறு, பாலாறு உட்பட அனைத்துப் பிரச்னைகளையும் பேசி நமக்கான உரிமைகளைப் பெற முடியும்’’ என்றபடி அமர்ந்தார்.

அடுத்ததாகப் பேசிய அமைச்சர் எஸ்.பி.வேலுமணி, ``நெருக்கடிகளையும் சோதனைகளையும் கடந்து அம்மாவின் ஆட்சி இரண்டு ஆண்டுகளைக் கடந்து, சிறப்பாகச் செயல்பட்டு வருகின்றது. நமது கூட்டணியில் பா.ம.க-வும் பி.ஜே.பி-யும் இணைந்துள்ளன. அ.தி.மு.க தலைமையில்தான் கூட்டணி. அ.தி.மு.க மத்தியில் இருக்கும் கட்சிக்கு ஆதரவாக இருப்பதுதான் எம்.ஜி.ஆர்.ஸ்டைல். மத்தியில் மீண்டும் ஆட்சி அமைப்பதற்கான நூறு சதவி கிதத்துக்கான வாய்ப்பு பி.ஜே.பி-க்குதான் இருக்கிறது.

ஆகவே, அ.தி.மு.க எம்.ஜி.ஆரின் பாணியைப் பின்பற்றியிருக்கிறது. திட்டங்களைக் கொண்டுவருவதற்கு மத்திய அரசின் ஆதரவு தமிழக அரசுக்கும் தமிழக மக்களுக்கும் தேவைப்படும். பி.ஜே.பி-யின் கொள்கைகள் தனி. அ.தி.மு.க கொள்கைகள் தனி. அ.தி.மு.க சிறுபான்மையினரின் நலனை விட்டுக் கொடுக்காது. 40 தொகுதிகளிலும் அ.தி.மு.க கூட்டணி வெல்லும். ம.தி.மு.க. பொதுச் செயலாளர் வைகோ, தி.மு.க. தலைவர் ஸ்டாலினைப் பற்றிப் பேசாத பேச்சையா… பா.ம.க. இளைஞர் அணித் தலைவர் அன்புமணியும், பா.ம.க. நிறுவனர் ராமதாஸும் பேசியிருக்கிறார்கள். அ.தி.மு.க கூட்டணி அமைத்ததிலிருந்து, ஸ்டாலினுக்கு என்ன பேசுவதென்றே தெரியவில்லை’’ என்று முடித்தார்.

இறுதியாகப் பேசிய அமைச்சர் ஆர்.பி.உதயகுமார், ``இவ்வளவு நேரம் கடந்தும் மதிய சாப்பாடு சாப்பிடாமல் நீங்கள் இங்கே அமர்ந்துள்ளீர்கள். இதுவே தி.மு.க கூட்டமாக இருந்தால் இந்நேரம் ஐந்து பிரியாணி கடைகளில் அடிதடி நடந்து இருக்கும். எடுத்த திட்டங்களில் எல்லாம் அ.தி.மு.க வெற்றிகரமாகச் செயல்படுவதைப் பார்த்து, ஸ்டாலினால் தாங்க முடியவில்லை. `அ.தி.மு.க-வில் தொண்டர்களே இல்லை’ என்று அ.ம.மு.க துணைப் பொதுச் செயலாளர் டி.டி.வி.தினகரன் சொன்னார்.

`அ.தி.மு.க-வோடு கூட்டணி வைக்க யாருமே தயாராக இல்லை’ என்றார் ஸ்டாலின். ஆனால், உண்மையான அ.தி.மு.க எடப்பாடி பழனிசாமி தலைமை யிலானது என்பதை பி.ஜே.பி உணர்ந்துள்ளது. அதனால்தான் நாட்டை ஆளும் தேசியக் கட்சியே அ.தி.மு.க-வோடு கூட்டணி வைத்தால் போதும் என 5 சீட்டுகளைப் பெற்றுள்ளது. அம்மாவின் ஆளுமையை, கனிவை, மதிநுட்பத்தைப் போலவே எடப்பாடி பழனிசாமி செயல்படுகிறார். மொத்தமாகச் சொல்ல வேண்டுமானால், அம்மாவின் ஆன்மா எடப்பாடியார் உடலுக்குள் இறங்கிவிட்டது. இதைச் சொல்வதால் மற்றவர்கள் கோபித்துக்கொண்டாலும் பர வாயில்லை’’ என்று  சீரியஸாகப் பேசிய அவர், மு.க.ஸ்டாலின் குற்றம் சொல்வதை குலத் தொழிலாகக் கொண்டுள்ளார். சிறப்பாக நடைபெற்று வரும் எடப்பாடி பழனிசாமி தலைமையிலான ஆட்சியை எப்படியாவது கலைத்துவிட வேண்டும் என்ற எண்ணத்தில் சட்டையையும் வேட்டியையும் கிழித்துப் பார்த்துவிட்டார் ஸ்டாலின்.

இனிமேல் கிழிப்பதற்கு உள்ளாடை மட்டும்தான் உள்ளது. அரசியலில் கத்துக்குட்டியான கமல்கூட, `என் திட்டத்தைக் காப்பி அடிக்கிறீர்கள்' என்று உங்களைப் பார்த்து ஏளனம் செய்யும் நிலையில்தான் தி.மு.க இருக்கிறது.’ வாக்கு வங்கி இழந்தவர்களுடன் கூட்டணி வைத்திருக்கி றாரா மு.க.ஸ்டாலின். பூஜ்யத்துடன் எத்தனை பூஜ்யம் சேர்ந்தாலும் பூஜ்யம்தான் வரும். காங்கிரஸ் கட்சியே தி.மு.க-வுடன் கூட்டணி வைக்க யோசிக்கி றது. எதிர்காலத்தில் வரும் முட்டையைப் பார்த்து யாரும் மொட்டைபோடத் தயாரக இல்லை. மாதிரி சட்டமன்றம், மாதிரி கிராமசபை என்று சொல்லி வரும் ஸ்டாலினை, இப்போது மக்கள் எல்லோரும் ஒரு மாதிரியாகப் பார்க்கின்றனர். சபரீசன் தப்புத் தப்பாக ஸ்டாலினுக்குச் சொல்லிக் கொடுக்கிறார். அ.தி.மு.க கூட்டணியைப் பார்த்ததும் இப்போது தி.மு.க-வுடன் கூட்டணி வைப்பதற்கு எல்லோரும் யோசிக்கின்றனர்’’ என்று முடித்தார்.


ரொனால்டினோ விலகல்!

கோவா, ஜூலை 21- புட்சால் தொடரில் இருந்து கோவா அணி நட்சத்திர வீரர் ரொனால்டினோ பாதியில் விலகினார். இந்தியாவில் பிரிமியர் புட்சால் தொடர் நடக்கிறது. இதில் கோவா அணிக்காக நட்சத்திர வீரராக களமிறங்கினார் பிரேசிலின் ரொனால்டினோ. முதல் போட்டியில் சோபிக்காத இவர், பெங்களூரு அணிக்கு எதிரான 2ஆவது போட்டியில் 5 கோல் அடித்து அசத்தினார். இதனிடையே இத்தொடரில் இருந்து ரொனால்டினோ திடீரென விலகி, நாடு திரும்பினார். இவருக்குப் பதில் மற்றொரு பிரேசில் வீரர் கபு, பங்கேற்கிறார். வரும் ரியோ ஒலிம்பிக் போட்டிக்குபின் நடக்கும் பாராலிம்பிக் போட்டியின் தூதராக ரொனால்டினோவை பிரேசில் நியமித்தது. இது தொடர்பான நிகழ்ச்சிகளில் பங்கேற்பதால், புட்சால் தொடரில் இருந்து விலகியுள்ளார். ரொனால்டினோ கூறுகையில், எனக்கு தூதர் அந்தஸ்து கொடுத்து கவுரவப்படுத்தியுள்ளனர். தேசத்துக்கு முக்கியத்துவம் கொடுத்து திடீரென பிரேசில் செல்கிறேன். புட்சால் தொடரில் இருந்து இப்படி விலகுவது துரதிருஷ்டவசமானது. இருப்பினும் 2ஆவது சீசனில் கட்டாயம் பங்கேற்பேன் என்றார்.


மாமன்னரின் பிறந்தநாள் விழா.  உயரிய விருதுகள் கிடையாது.

கோலாலம்பூர்,

வரும் செப்டம்பர் 9 ஆம் தேதி ஞாயிற்றுக்கிழமை மாமன்னர் ஐந்தாவது சுல்தான் முகமட் அவர்களின் அதிகாரத்துவ பிறந்தநாள் விழாவையொட்டி உய ரிய விருதுகள் வழங்கப்படாது. யாருக்கும் உயரிய விருதுகள் இல்லை  என்பதை பிரதமர் துறை அலுவலகத்தின் ஓர் அதிகாரி உறுதிப்படுத்தினார். பிறந்த நாள் விழா அன்று மாமன்னரின் உரை, பிரதமர் துன் டாக்டர் மகாதீர் முகமட்டின் வாழ்த்து ஆகியவை மட்டுமே இடம்பெறும்.

Read More: Malasyia Nanban Tamil Daily on 25.8.2018


’பெரா’ வழக்கில் சுதாகரனை ஆஜர்படுத்த நீதிமன்றம் உத்தரவு

சென்னை, அன்னிய செலாவணி மோசடி வழக்கில், பெங்களூரு சிறையில் அடைக்கப்பட்டுள்ள சுதாகரனை ஆஜர்படுத்த வேண்டும் என எழும்பூர் நீதிமன்றம் உத்தரவிட்டு உள்ளது. சொத்து குவிப்பு வழக்கில், பெங்களூரு சிறையில் அடைக்கப்பட்டுள்ளார் சசிகலா. அவரது அக்கா மகன்கள் சுதாகரன், பாஸ்கரன் மற்றும் டில்லி திகார் சிறையில் அடைக்கப்பட்டுள்ள தினகரன் ஆகியோர் மீது சென்னை எழும்பூர் பொருளாதார குற்றவியல் நீதிமன்றங்களில் விசாரணை நடக்கிறது. அந்த வழக்குகள் மாஜிஸ்திரேட் மலர்மதி முன் நேற்று விசாரணைக்கு வந்தன. அப்போது, அன்னிய செலாவணி மோசடி வழக்குகள் தொடர்ந்த மத்திய அரசின் அமலாக்கத்துறை வழக்கறிஞரிடம், "சுதாகரன் எங்கே," என மாஜிஸ் திரேட் கேள்வி எழுப்பினார். அதற்கு, "பெங்களூரு சிறையில் இருப்பதால், பாதுகாப்பு கருதி, அவரை ஆஜர்படுத்த முடியவில்லை," என அமலாக் கத்துறை வழக்கறிஞர் கூறினார். அதற்கு, கண்டனம் தெரிவித்த மாஜிஸ்திரேட் 19ம் தேதி சுதாகரனை கண்டிப்பாக ஆஜர்படுத்த வேண்டும் என உத்தர விட்டார்.


சசிகலா அதிமுக பொதுச்செயலாளராக பணியாற்ற உரிமை இல்லை: பன்னீர் தடாலடி!

டெல்லி சசிகலா அதிமுக பொதுச்செயலாளராக பணியாற்ற உரிமை இல்லை முன்னாள் முதல்வர் பன்னீர் செல்வம் தெரிவித்துள்ளார். மேலும் தொண்டர்கள் இயக்கமாக அதிமுகவை மீட்டெடுப்போம். இதற்காக பாடுபட்டு வருகிறோம் எனவும் அவர் கூறியுள்ளார். டெல்லியில் பத்திரிக்கையாளர்களை சந்தித்த பன்னீர்செல்வம் இவ்வாறு கூறினார். இதுகுறித்து மேலும் ஓ.பி.எஸ்., கூறியதாவது: இரட்டை இலை சின்னத்திற்கு உரிமை கோரி கூடுதல் ஆவணங்கள் தாக்கல் செய்துள்ளோம். ஆர்கே நகரில் பணப்பட்டுவாடா குறித்தும், அங்கு கைப்பற்றப்பட்ட பணம் குறித்தும் விசாரணை துரிதபடுத்த வேண்டும். தேர்தல் ஆணையத்திற்கு லஞ்சம் கொடுக்க முயன்ற டிடிவி தினகரன், சுகேஷ் மீதான விசாரணையை விரைந்து நடத்த வேண்டும். மேலும் அதிமுக பொதுச்செயலராக தேர்வு செய்யப்பட்ட சசிகலா பணியாற்ற தார்மீக உரிமை கிடையாது. அதிமுக பொருளாளராக திண்டுக்கல் சீனிவாசன் சசியால் நியமிக்கப்பட்டார். இதனால், சீனிவாசன் வங்கி பணத்தை எடுக்கும் சூழல் ஏற்பட்டுள்ளது. அதனை தடுத்து நிறுத்த வேண்டும் என கோரிக்கை விடுத்துள்ளோம். சீனிவாசன் நியமனம் தவறானது. கட்சி பணத்தை கையாள திண்டுக்கல் சீனிவாசனுக்கு உரிமையில்லை. தொண்டர்களின் இயக்கமாக செயல்பட வேண்டும் என்பது தான் எங்களது கோரிக்கை. இதனை அவர்கள் சொல்லவில்லை. எங்களுடைய தர்ம யுத்தத்தின் அடிப்படை கோட்பாட்டிலிருந்து விலகவில்லை. ஒரு குடும்பத்தின் கட்டுப்பாட்டிற்குள் அதிமுக சென்று விடக்கூடாது. இரு அணிகளுக்கு இடையேயான பேச்சு ஆமை வேகத்தில் செல்கிறது. பேச்சுவார்த்தைக்கான தடைக்கு யார் காரணம் என்பது மக்களுக்கு தெரியும். ஜனாதிபதி வேட்பாளர் அறிவிக்கப்பட்ட பின்னர் தான் யாருக்கு ஆதரவு என முடிவு அறிவிக்கப்படும். இவ்வாறு அவர் கூறினார்.


பா.ஜனதா ‘பார்முலாவை’ கையிலெடுத்த காங்கிரஸ்! ஜேடிஎஸ் ஆட்சி அமைக்க ஆதரவு

பெங்களூரு,

224 சட்டசபைத் தொகுதிகளை கொண்ட கர்நாடகாவில் 222 தொகுதிகளில் வாக்குப்பதிவு 12-ம் தேதி நடைபெற்றது. தேர்தலில் பதிவான வாக்குகள் எண்ணப்பட்டு வருகிறது. வாக்கு எண்ணிக்கையில் பா.ஜனதா 104 இடங்களில் முன்னிலை பெற்றாலும் ஆட்சி அமைக்க பெரும்பான்மையை 112-ஐ எட்டவில்லை. இதற்கிடையே காங்கிரஸ் 78 இடங்களிலும், மதசார்பற்ற ஜனதா தளம் 38 இடங்களிலும் முன்னிலை பெற்று உள்ளது. காங்கிரஸ் மற்றும் மதசார்பற்ற ஜனதா தளம் கைகோர்த்தால் ஆட்சி அமைக்கும் பலமான 112-ஐ தாண்டிவிடலாம். கோவா மற்றும் மணிப்பூர் மாநிலங்களில் பா.ஜனதா பின்பற்றிய பார்முலாவையே இப்போது காங்கிரஸ் கையில் எடுக்கிறது.

கர்நாடகாவில் மதசார்பற்ற ஜனதா தளம் தலைமையில் ஆட்சியை அமைத்துவிட காங்கிரஸ் தீவிரமாக செயல்பட்டு வருகிறது. இதுதொடர்பாக அக்கட்சியின் தலைவர்கள் இடையே உச்சக்கட்ட பேச்சுவார்த்தை நடைபெற்று வருகிறது. மதசார்பற்ற ஆட்சியை அமைக்க வேண்டும் என்பதில் தீவிரம் காட்டும் காங்கிரஸ், முதல்-மந்திரி பதவியையே விட்டுக்கொடுக்க முன்வந்து உள்ளது. பா.ஜனதாவினர் வெற்றியை கொண்டாடிவரும் நிலையில் காங்கிரஸ் புதிய திட்டத்தை முன்னெடுத்து உள்ளது அரசியல் அரங்கில் பெரும் வியூகத்தை மீண்டும் எழுப்பி உள்ளது.

கர்நாடக மாநில தேர்தல் முடிவுகளுக்கு இடையே சித்தராமையாவின் அலுவலகம் மூடப்பட்டது. அவர் மாலை 4 மணிக்கு தன்னுடைய பதவியை ராஜினாமா செய்கிறார் என தகவல்கள் வெளியாகி உள்ளது.

கர்நாடக மாநில காங்கிரஸ் தலைவர் பரமேஸ்வர் பேசுகையில், “மதசார்பற்ற அரசை கர்நாடகாவில் அமைக்க மதசார்பற்ற ஜனதா தளம் ஆட்சி அமைக்க காங்கிரஸ் ஆதரவு அளிக்கும். முதல்-மந்திரி பதவி தொடர்பாக மதசார்பற்ற ஜனதா தளமே முடிவு எடுக்கும்,” என்றார். காங்கிரஸ் தலைவர் குலாம் நபி ஆசாத் பேசுகையில் காங்கிரஸ் தலைவர்கள், மதசார்பற்ற ஜனதா தளம் கட்சியினருடன் இணைந்து கவர்னரை சந்தித்து பேசுவார்கள், ஆட்சி அமைக்க உரிமை கோருவார்கள் என தெரிவித்து உள்ளார். எங்களுடைய உறுப்பினர் எண்ணிக்கையுடன் அவர்கள் உறுப்பினர்கள் எண்ணிக்கையை கூட்டினால் ஆட்சி அமைக்க பாரதீய ஜனதாவை விட கூடுதல் இடம் கிடைக்கும் எனவும் குறிப்பிட்டார்.

மதசார்பற்ற ஜனதா தளம் கட்சியை ஆட்சி அமைக்க ஆளுநரிடம் கோரிக்கையை விடுப்போம் என காங்கிரஸ் கூறிஉள்ளது.

குலாம்நபி ஆசாத் மேலும் பேசுகையில், “நாங்கள் தேவேகவுடா மற்றும் குமாரசாமியிடம் தொலைபேசியில் பேசினோம். எங்களுடைய கோரிக்கையை அவர்கள் ஏற்றுக்கொண்டார்கள். இருவரும் இணைந்து ஆட்சி அமைப்போம் என்ற நம்பிக்கை எங்களுக்கு உள்ளது,” என தெரிவித்து உள்ளார்.

கர்நாடகாவில் பா.ஜனதா ஆட்சி அமைக்கும் முயற்சியை தடுக்கும் வகையில் காங்கிரஸ் நடவடிக்கையை முன்னெடுக்கிறது என வெளிப்படையாக தெரியவந்து உள்ளது. ஜேடிஎஸ் ஆட்சி அமைக்க ஆதரவு கவர்னருக்கு காங்கிரஸ் கடிதமும் அனுப்பி உள்ளது என தகவல் வெளியாகி உள்ளது.

மாநிலத்தில் அதிகமான இடங்களை பிடிக்கும் கட்சியை ஆட்சி அமைக்க ஆளுநர் அழைப்பு விடுக்க வேண்டும். கர்நாடகாவை பொறுத்தவரையில் பா.ஜனதாவிற்கு மெஜாரிட்டி கிடைக்கவில்லை என்றாலும், அதிக இடம்பிடித்து உள்ளது. எனவே எடியூரப்பா முதல்-மந்திரியாக பதவி ஏற்கலாம். ஆனால் அவருடைய அரசு இரண்டு வாரங்களில் தன்னுடைய மெஜாரிட்டியை சட்டசபையில் காட்ட வேண்டும்.

கோவா மற்றும் மணிப்பூரில் நடந்தது என்ன?

40 உறுப்பினர்களை கொண்ட கோவா சட்டசபைக்கு 2017 தொடக்கத்தில் நடந்த தேர்தலில் காங்கிரஸ் கட்சிக்கு 17 இடங்களும், பாரதீய ஜனதாவுக்கு 13 இடங்களும் கிடைத்தன. இதுதவிர, மராட்டியவாடி கோமந்த கட்சி, கோவா பார்வர்டு கட்சி, சுயேச்சைகள் தலா 3 தொகுதிகளிலும் வெற்றி பெற்று உள்ளனர். சரத்பவாரின் தேசியவாத காங்கிரஸ் ஒரு தொகுதியில் வென்றது.

இங்கு ஆட்சி அமைக்க குறைந்தபட்சம் 21 எம்.எல்.ஏ.க்களின் ஆதரவு வேண்டும். கோவாவில் காங்கிரஸ் ஆட்சி அமைக்க மேலும் 4 உறுப்பினர்களின் ஆதரவு தேவை என்ற நிலை ஏற்பட்டது. ஆனால் பாரதீய ஜனதா மீண்டும் ஆட்சி அமைக்கவேண்டும் என்றால் மேலும் 8 எம்.எல்.ஏ.க்களின் ஆதரவு தேவை என்ற நிலை உருவானது. இதற்கிடையே, தற்போது ராணுவ மந்திரியாக இருக்கும் மனோகர் பாரிக்கர் மீண்டும் கோவா அரசியலுக்கு திரும்பி முதல்-மந்திரி பதவியை ஏற்க வேண்டும் என அந்த மாநில பாரதீய ஜனதா கட்சியினர் விருப்பம் தெரிவித்தனர்.

இதைத்தொடர்ந்து, டெல்லியில் நடைபெற்ற பாரதீய ஜனதா ஆட்சிமன்ற குழு கூட்டத்தில், மனோகர் பாரிக்கர் கோவா அரசியலுக்கு திரும்பி முதல்-மந்திரியாக பதவி ஏற்க ஒப்புதல் அளிக்கப்பட்டது.

மனோகர் பாரிக்கர் பனாஜி நகரில் கோவா கவர்னர் மிருதுளா சின்காவை சந்தித்து, தனக்கு 22 எம்.எல்.ஏ.க்களின் ஆதரவு இருப்பதாக கூறி, ஆட்சி அமைக்க தன்னை அழைக்குமாறு உரிமை கோரினார். கோவா பார்வர்டு கட்சி, மராட்டியவாடி கோமந்த கட்சி ஆகியவற்றைச் சேர்ந்த தலா 3 எம்.எல்.ஏ.க்கள், 2 சுயேச்சை எம்.எல்.ஏ.க்கள் மற்றும் தேசியவாத காங்கிரஸ் எம்.எல்.ஏ. ஒருவர் ஆகியோர் தன்னை ஆதரிப்பதாக கூறி அவர்களுடைய ஆதரவு கடிதத்தையும் அப்போது கவர்னரிடம் மனோகர் பாரிக்கர் வழங்கினார். இதனையடுத்து பா.ஜனதா ஆட்சி அமைத்தது. காங்கிரஸ் இதனை விமர்சனம் செய்தது.

மணிப்பூர்

மணிப்பூர் மாநில சட்டசபையின் மொத்த உறுப்பினர்கள் எண்ணிக்கை 60. இங்கு ஆட்சி அமைக்க குறைந்தபட்சம் 31 உறுப்பினர்களின் ஆதரவு தேவை. இந்த மாநிலத்தில் நடந்த தேர்தலில் காங்கிரசுக்கு 28 இடங்களும், பாரதீய ஜனதாவுக்கு 21 இடங்களும் கிடைத்தன. காங்கிரஸ் மீண்டும் ஆட்சி அமைக்க மேலும் 3 எம்.எல்.ஏ.க்களின் ஆதரவு தேவை. பாரதீய ஜனதாவுக்கு மேலும் 10 உறுப்பினர்களின் ஆதரவு தேவை. இந்த நிலையில், 4 உறுப்பினர்களை கொண்ட தேசிய மக்கள் கட்சி, ஒரு உறுப்பினரை கொண்ட லோக் ஜனசக்தி ஆகியவை பாரதீய ஜனதாவை ஆதரிக்க முன்வந்தது.

மேலும் 4 உறுப்பினர்களை கொண்ட நாகா மக்கள் முன்னணி மற்றும் ஒரு தொகுதியில் வெற்றி பெற்ற சுயேச்சை வேட்பாளரின் ஆதரவை பெற்று ஆட்சி அமைப்பதற்கான வியூகங்களை பாரதீய ஜனதா வகுத்தது. பிற கட்சிகளை தன்வரிசையில் இழுத்த பா.ஜனதா ஆட்சி அமைக்க கவர்னரிடம் உரிமையை கோரியது.  அதன்படி அங்கும் பாரதீய ஜனதாவே ஆட்சியில் அமர்ந்தது.

எனவே இதுபோன்று கர்நாடகாவில் காங்கிரஸ் ஆட்சி அமைக்குமா என்பதை பொருத்து இருந்துதான் பார்க்க வேண்டும்.

இதற்கிடையே பாரதீய ஜனதா தலைவர் பிஎஸ் எடியூரப்பாவும் கவர்னரை சந்திக்க நேரம் கோரி உள்ளார் என தகவல் வெளியாகி உள்ளது.


கமலநாதன் கூறுவது அப்பட்டமான பொய்!

(உலுசிலாங்கூர்) கடந்த மாதம் உலுபெர்ணம் களும்பாங் தோட்டத் தமிழ்ப் பள்ளிக்கு உலுசிலாங்கூர் நாடா ளுமன்ற உறுப்பினரும் துணை கல்வி அமைச்சருமான ப.கமலநாதன் வருகை புரிந்தபோது ஆசிரியர் பற்றாக்குறை பிரச்சினை குறித்து எதுவும் கேட்கவில்லை என தமிழ் நாளிதழில் அறிக்கை விட்டிருப்பது அப்பட்ட மான பொய் என அப்பள்ளியின் பெற்றோர் ஆசிரியர் சங்கத் தலைவர் ப.ராஜ்குமார் பதிலடி கொடுத்தார். கடந்த 3.3.2017 ஆம் நாள் காலை மணி 7.30 அளவில், மாணவர்களை புதிய இணைக் கட்டடத்திற்குள் அழைத்துச் செல்வதற்கு ப.கமலநாதன் வருகைப் புரிந்திருந்தார். அவருடன் ம.இ.கா தலைவர்களும் வட்டாரத் தமிழ்ப் பள்ளி தலைமையாசிரியர்களும் வருகை புரிந்திருந்தனர். அச்சமயம் அவரிடம் ஆசிரியர் பற்றாக்குறை குறித்து வினவிய போது, விரைவில் ஆசிரியர்கள் அனுப்பிவைக்கப்படுவார்கள் என்று கூறினாரே தவிர மே 2 ஆம் தேதி என குறிப்பிட்டுச் சொல்லவில்லை என்றும் அதற்கான குரல் பதிவும் தன்னிடம் இருப்பதாகக் கூறினார். இரண்டாவதாக அவர் குறிப்பிட்டுள்ளது போல் பெற்றோர்களின் அனுமதியின்றி மாணவர்கள் நிறுத்தி வைக்கப்படவில்லை. 45 பெற்றோர்கள் அமைதி மறியலில் ஈடுபடுவதற்கு சம்மதம் தெரிவித்து கையெழுத் திட்டுள்ளனர் என்றார். அப்பட்டமான பொய் மூட்டைகளை அவிழ்த்து விட்டுள்ள ப.கமல நாதன், பள்ளியின் முன் மறியல் நடந்த பிறகுதான் ஆசிரியர்களின் நியமனக் கடிதங்களை உடனடியாக அதிகாரிகள் மூலம் கொண்டு வந்துகொடுக்க முடிந்ததா என்று கேள்வி எழுப்பினார். பள்ளியின் இணைக் கட்டடம் பாதுகாப்பானது என நகராண்மைக் கழகமும் கல்வியமைச்சும் பரிசோதித்து உறுதியளித்துள்ளதாக ப.கமலநாதன் கூறு கிறார். அப்படி யென்றால் உலுசிலாங்கூர் மாவட்ட மன்றம் அக்கட்டடத்திற்கு ஏன் நிரந்தர தகுதிச் சான்றிதழ் வழங்காமல் தற்காலிக சான்றிதழை வழங் கியுள்ளது என வினவினார். மாணவர்களின் கல்வி நலனில் அக்கறை கொண்டுள்ளதால் தான் இப்பள்ளியில் நான்கு மாதங்களாக நிலவும் ஆசிரியர் பற்றாக் குறைக்கு தீர்வு காண இத்தகைய நடவடிக்கையில் ஈடுபட்டோம் என தெரிவித்தார். அதில் வெற்றியும் கண்டுள்ளதாகக் கூறினார். இதுநாள் வரை பள்ளியில் என்ன நடந்து கொண்டிருக்கிறது என்பதை அறிந்து கொள்ள பள்ளி பக்கமே வராத சில ம.இ.கா கிளைத் தலைவர்கள் எனக் கெதிராக காவல் நிலையத்தில் புகார் கொடுத்திருப்பது வேடிக்கையாக இருப்பதாக ப.ராஜ்குமார் தெரிவித்தார்.


இன்று தொடங்கி ஜன.20 வரை மலேசியா-சிங்கப்பூர் இடையிலான விமான - தரைவழி பயண டிக்கெட் நிறுத்தம்

ஜொகூர்பாரு, டிச. 23-

ஒமிக்ரோன் கோவிட்-19 தொற்று அதிகமாவதை அடுத்து அண்மையில் தொடங்கப்பட்ட விமான -தரைவழிப் போக்குவரத்தை மலேசியாவும் சிங்கப்பூரும் நிறுத்த முடிவு செய்திருக்கின்றன. இன்று டிசம்பர் 23 தொடங்கி வரும் ஜனவரி 20 ஆம் தேதி வரை விடிஎல் எனப்படும் தடுப்பூசி செலுத்தியவர்களுக்கான சிறப்புப் பாதையில் பயணிக்கும் டிக்கெட் விற்பனை இருதரப்பிலும் நிறுத்தப்படுவதாக சுகாதார அமைச்சர் கைரி ஜமாலுடின் அறிவித்தார்.

ஜன.21 இல் மீண்டும் தொடக்கம்

வரும் ஜனவரி 21 ஆம் தேதி மலேசியாவும் சிங்கப்பூரும் சுகாதார நிலைமையை முழுமையாக ஆய்வு செய்து பின்னரே மீண்டும் அது திறக்கப்படும் என்று அவர் அறிவித்தார். எனினும் அந்த நேரத்தில் டிக்கெட் விற்பனையின் அளவு கட்டுப்படுத்தப்படும். இரு நாடுகளையும் சேர்ந்த போக்குவரத்து அமைச்சு அனைத்துலக வாணிப தொழில்துறை அமைச்சு ஆகியவற்றுக்கு இதுபற்றி தெரிவிக்கப்பட்டிருக்கிறது என்றார் அவர்.

விடிஎல் விமான வழியும்  தரை வழியும் பயணிக்க டிக்கெட்டுகளை முன் கூட்டியே வாங்கியவர்கள் தங்கள் பயணத்தை தொடர அனுமதிக்கப்படுவர். எனினும் அவர்கள் அனைவரும் கடுமையான சோதனைக்கு உள்ளாக்கப்படுவர். அவர்கள் சுய பரிசோதனை கருவிகளின் மூலம் தங்களை முழுமையாக சோதித்துக்கொண்டு நோய்த் தொற்று இன்றி தாங்கள் இருப்பதை உறுதி செய்ய வேண்டும் என்றார் அவர்.

சிங்கப்பூரில் நோய்த்தொற்று அதிகரிப்பு

சிங்கப்பூரில் மரபணு மாறிய புதிய நச்சுயிரியின் பரவல் அதிகமாகி இருக்கிறது. மூவருக்கு பாதிப்பை ஏற்படுத்திய நோய்த்திரள்கள் கண்டறியப்பட்டிருப்பதாக சிங்கப்பூர் அறிவித்திருந்தது.கடந்த ஒன்றரை ஆண்டுகளுக்கு மேலாக ஜொகூர் -சிங்கை எல்லை மூடப்பட்டு அனைவரும் பரிதவிப்புக்கு உள்ளாகினர்.

இந்நிலையில் தடுப்பூசி செலுத்தியவர்களுக்கான விடிஎல் சிறப்பு பாதைகள் இருநாட்டு விமான நிலையங்களிலும் இரு நாட்டு தரை வழி எல்லைகளிலும் கடந்த நவம்பர் 21 ஆம் தேதி முதல் திறப்பதற்கு மலேசியா-சிங்கப்பூர் முடிவு செய்தன. இந்நிலையில் நோய் பரவலின் அச்சத்தால் வரும் ஜனவரி 20 ஆம் தேதி வரை இந்த விடிஎல் டிக்கெட்டுகள் நிறுத்தப்படுகின்றன. விமானப் பயணமும் பேருந்து பயணங்களும் நிறுத்தப்படுகின்றன.


100 நாள் Aspirasi #KeluargaMalaysia திரளாகக் கலந்து கொள்ள வாருங்கள்

கோலாலம்பூர், டிச. 5-

அரசாங்கத்தின் 100 நாள் Aspirasi #KeluargaMalaysia எனும் நிகழ்ச்சி மிகவும் பிரமாண்டமான வகையில் இம்மாதம் 9 ஆம் தேதி தொடங்கி 12 ஆம் தேதி வரையில் கோலாலம்பூர் மாநாட்டு மையத்தில் காலை 9.00 மணி தொடக்கம் இரவு 10.00 மணி வரையில் நடைபெறவுள்ளது. இந்த நான்கு நாட்களிலும் மலேசியக் குடும்பமாக மலேசியர்கள் அனைவரும் திரளாகக் கலந்து கொள்வதற்காக பல்வேறு நிகழ்ச்சிகள் வரையப்பட்டுள்ளன.

கலாச்சார நிகழ்ச்சிகள், கலையுலகம், கண்காட்சி, தொழில் முனைவர் விற்பனை தளம், அமைச்சின் சாதனைகளைக் காட்டும் கலை காட்சிக்கூடம், உதவித் திட்டங்கள், வணிகப் பொருத்தம், அமைச்சு மற்றும் அரசாங்கம் சார்ந்த நிறுவனங்களின் கண்காட்சி, ஐம் யூத் எனும் இளையோருக்கான நிகழ்ச்சிகள் உள்ளிட்ட பல்வேறு அம்சங்களை நீங்கள் கண்டு களிக்கலாம்.

முதல் நாள் டிசம்பர் 9 ஆம் தேதி, காலை முதல் இரவு வரை அதிர்ஷ்ட குலுக்கல், கெரொன்சோங், மணிகளின் அற்புதங்கள், சொங்கா, பத்து சிரம்பான் போன்ற விளையாட்டுகள், ஏற்றுமதி சாம்பியன்ஷிப், வேலை வாய்ப்பு விழா, கெலுவார்கா மலேசியா, டிக்கிர் பாராட், மைகாசே கேப்பிட்டல்,பாத்தேக் வர்ணமிடுதல், சின்னங்களின் அறிமுகம், கதிர் சொற்பொழிவு  என பல்வேறு நிகழ்ச்சிகளை பொதுமக்கள் கண்டுகளிக்கலாம். இதனை ஏற்பாடு செய்துள்ள பிரதமர் துறை பொதுமக்களை திரளாகக் கலந்து கொள்ள அழைப்பு விடுத்துள்ளது.

கெலுவார்கா மலேசியா அல்லது மலேசிய குடும்பம் என்ற இந்த சுலோகத்தை 2021 ஆகஸ்ட் 22 ஆம் தேதி பிரதமர் டத்தோஸ்ரீ இஸ்மாயில் சப்ரி யாக்கோப் அதிகாரப்பூர்வமாக தொடக்கி வைத்தார்.

மக்கள் தங்களுக்குள்ள வேறுபாடுகளை மறந்து கோவிட்-19 தொற்றுப் பரவலை எதிர்கொள்வதில் சவால்களை ஏற்று, நாடு மீட்சிப் பெறுவதற்கான நடவடிக்கைகளை மேற்கொள்ள வேண்டும் என்பதை இது வலியுறுத்துகின்றது.

அனைத்து அமைச்சுகளின் 100 நாள் சாதனைகளும் இந்த 4 நாள் நிகழ்ச்சியில் பொதுமக்களின் பார்வைக்கு வைக்கப்படும் என்பதும் குறிப்பிடத்தக்கது.


நஜீப்பின் ஆலோசகருக்கு மாதச் சம்பளம் வெ.200,000!

கோலாலம்பூர்,

முன்னாள் பிரதமர் டத்தோ ஸ்ரீ நஜீப் துன் ரசாக், மக்கள் பணத்தை எடுத்து தமது நிர்வாக அதிகாரிகளுக்கு மிகவும் தாராள மாக செலவழித்துள்ளார் என்பது அண்மையில் கசிந்துள்ள தகவலாகும். அவரின் ஆலோசகர்களுக்கு மட்டும் வெ.70,000 முதல் வெ.200,000 வரை மாதச் சம்பளமாக அவர் வழங்கி யிருக்கிறார்.புதிதாக ஆட்சிப் பொறுப்பை ஏற்றுள்ள நம்பிக்கைக் கூட்டணி சில முக்கியமான ஆவணங்களை புரட்டிப்பார்க்கும் போது இந்த அதிர்ச்சித்தக வலை அவர்கள் அம்பலப்படுத்தினர்.

Read More: Malaysia Nanban Tamil Daily on 13.6.2018


செயல் திறனற்ற அமைச்சர்கள் நீக்கப்படுவர்

கோலாலம்பூர்,

செயல்படாத அமைச்சர்கள் நீக்கப்படுவர் என்றும் அவர்களுக்குப் பதிலாக மேலும் தகுதி படைத்த இதர நாடாளுமன்ற உறுப்பினர்கள்  நியமிக்கப்படுவார்கள் என்றும் பிரதமர் துன் டாக்டர் மகாதீர் முகமட் கூறினார்.அமைச்சர்களை தேர்வு செய்வது ஓர் எளிதான பணியல்ல என்றும் எந்தவோர் அமைச்சரவையும் முழு நிறைவானதாகவும் பொது மக்களின் குறைகூறல்களில் இருந்து தப்பியதும் இல்லை என்றும் அவர் தெரிவித்தார்.

Read More: Malaysia Nanban Tamil Daily on 23.5.2018


நஜீப் மீதான விசாரணை நாளை தொடங்குகிறது.

கோலாலம்பூர்,

நீண்ட கால பாரிசான் கூட்டணி ஆட்சி கவிழ்வதற்கு முக்கிய காரணமான கடும் ஊழல் குற்றச் சாட்டுகளின் தொடர்பில் டத்தோஸ்ரீ நஜீப் துன் ரசாக் மீது நாளை தொடங்கி இந்த வாரம் முழுவதும் விசாரணை நடத்தப்பட உள்ளது. மலேசிய அரசு நிதியான 1எம்டிபியிலிருந்து 4.5 பில்லியன் அமெரிக்க டாலர்க ளைக் களவாடியதாக முன்னாள் பிரதமரான நஜீப் மீதும் அவருடைய ஆதரவாளர்கள் மீதும்  குற்றம் சாட்டப்பட்டுள்ளது.

Read More: Malasyia Nanban Tamil Daily on 11.2.2019


மஇகா வேட்பாளர் பட்டியலில் பழனியின் ஆதரவாளர்கள் புறக்கணிப்பா?

கோலாலம்பூர்,

துன் சாமிவேலு காலத்தில் பதவி பெற்றவர்கள், டத்தோஸ்ரீ பழனிவேலிடம் அப் பதவிகளை நிலைநிறுத்திக்கொண்டு, இப்போது டத்தோஸ்ரீ சுப்பிரமணியத்தி டமும் அதே பதவிக்கு குறிவைத்து வேட்பாளர் பட்டியலில் இடம் பெற்று விட்டார்கள் என்றால் மஇகா என்பது சாமானியர்கள் கட்சியா அல்லது ஒரு தரப்புக்கே சொந்தமான கட்சியா? பிளவுபட்டிருந்த மஇகாவை ஒன்றுபடுத்துவதற்காக மறுபடியும் கட்சியில் இணைந்த பழனியின் ஆதரவாளர்களுக்கு தேர்தலில் ‘சீட்’ கொடுக்கப்படாதது ஏன் என்ற கேள்வி கட்சி வட்டாரத்தில் நேற்று பூகம்பமாக வெடிக்கத் தொடங்கியது.

Read More: Malaysia Nanban Tamnil Daily on 24.4.208


மாணவர் கல்வி உதவித் தொகை வழங்க வெ.430 கோடி ஒதுக்கீடு.

2017ஆம் ஆண்டுக்கான வரவு - செலவுத் திட்டத்தில் வெ.430 கோடி நிதி ஒதுக்கீட்டுட0ன் மாணவர் கல்வி உதவி நிதி (ஸ்காலர்ஷிப்) தொடர்ந்து வழங்கப்படும் எனப் பிரதமர் அறிவித்துள்ளார். அத்தொகையில் பொதுச் சேவைத் துறை மூலமான வெ.160 கோடி; மாரா மூலமாக வெ.200 கோடி; உயர் கல்வி அமைச்சு மூலமான வெ.25 கோடி; சுகாதார அமைச்சு மூலமான வெ.20 கோடியே 80 இலட்சம்; கல்வியமைச்சு மூலமான வெ.10 கோடியே 40 இலட்சம்; மனித வள அமைச்சு மூலமான வெ.2 கோடியே 80 இலட்சம்; இளைஞர், விளையாட்டுத் துறை அமைச்சு மூலமான வெ.2 கோடியே 10 இலட்சம் ஆகியவை அடங்கும் என்றார் பிரதமர்.


வெளியில மோது; வீட்டுல சாது!

மும்பையில் பிறந்து, 2005ல் ‘மிஸ் புனே’ பட்டம் வென்றவர் பூனம் பாஜ்வா. வெளியில் செல்லும்போது தோழிகளுடன் சேர்ந்து கலாய்ப்பாராம் இவர். ஆனால், வீட்டில் இருக்கும்போது பரம சாது. ஏனென்றால் கப்பல்துறையில் பணியாற்றும் அப்பா அமர்ஜித் சிங் பயங்கர கண்டிப்பு காட்டுவாராம்.


அரைத்த மாவையே அரைக்கும் ஆஸ்ட்ரோ!

மாதம் நூறு வெள்ளிக்கு மேல் கட்டணம் செலுத்துகிறோம். உருப்படியான நிகழ்ச்சிகள் இல்லை. போட்ட படத்தையே எத்தனை தடவைதான் பார்த்துக் கொண்டு இருப்பது? மழை பெய்தால் நிகழ்ச்சி தடைபடுகிறது. கொடுக்கின்ற பணத்திற்கு ஏற்பபடமும் இல்லை; தரமும் இல்லை. இதுதான் இன்றைய ஆஸ்ட்ரோவின் நிலை என்று அங்கலாய்க்கிறார்கள் தமிழ் ரசிகர்கள். ஆஸ்ட்ரோ அலைவரிசைகளில் அதே திரைப்படங்களையும், நிகழ்ச்சிகளையும் பார்த்து சலிப்பு தட்டிவிட்டது என்கின்றனர் ரசிகர்கள். அரைத்த மாவையே அரைத்து ஆஸ்ட்ரோ எங்கள் காதில் பூச்சுற்ற நினைக்கின்றதா என்றும் அவர்கள் வினவுகின்றனர். அண்மைய காலமாக ஆஸ்ட்ரோவில் ஒளிபரப்பப்படும் நிகழ்ச்சிகளை எங்களால் ஜீரணிக்க முடியவில்லை. பார்த்து-பார்த்து புளித்துப் போய்விட்டது. இப் படியொரு சேனலை பணம் கட்டிப்பார்க்க வேண்டுமா? என்று நாங்களே எங்களை நொந்து கொள்கிறோம் என்று கடந்த சில தினங்களாக சமூக வலைத் தளங்களில் ஆஸ்ட்ரோவிற்கு எதிராக ரசிகர்கள் தங்களின் ஆற்றாமையை பதிவிட்டு வருகின்றனர். தமிழ் மொழி அலைவரிசைகள் உட்பட பல சேனல்களிலும் திரும்பத் திரும்ப அதே படங்களையும், நிகழ்ச்சிகளையும் எத்தனை நாட்களுக்குத்தான் பார்ப் பது? பிரபலமான திரைப்படங்களை ரசிகர்களின் தேவைக்கு ஏற்ப மறுஒளிபரப்பு செய்யலாம். ஆனால், ஓரளவுக்குத்தான் எங்களால் அதைப் பார்க்க முடி யும், ஏற்றுக்கொள்ள முடியும். ஆனால், காலாவதியான அல்லது காலங்கடந்த நிகழ்ச்சிகளை ஒளிபரப்புவது கேலிக்கிடமாக உள்ளது என ரசிகர்கள் சமூக வலைத்தளங்களில் பதிவிட்டுள்ளனர். வெள்ளித்திரையில் (அலைவரிசை 202) ஒளியேறும் நிகழ்ச்சிகள் தீரன் தொலைக்காட்சி தயாரிப்பிலான நிகழ்ச்சிகளாகும். இது இந்தியாவில் உள்ள ஒரு தொலைக்காட்சி நிலையம். அதில் ஒளிபரப்பாகும் ஒவ்வொரு நிகழ்ச்சியும் பல ஆண்டுகள் தள்ளிப்போன நிகழ்ச்சிகளாகும். அதுமட்டுமல்ல அந்த நிகழ்ச்சிகளை நாம் பார்க்க வேண்டுமானால் 90 ஆம் ஆண்டை ஞாபகப்படுத்திக்கொண்டு நமது வயதையும் சற்று குறைத்துக்கொள்ள வேண்டும். அந்த அளவிற்கு காலம் கடந்த நிகழ்ச்சியாகும். உதாரணமாக, திரை வரிசை என்றொரு நிகழ்ச்சி. வெள்ளித்திரை அலைவரிசையில் ஒளியேற்றப்படும் இந்த நிகழ்ச்சியில் தற்போது திரை அரங்குகளில் திரையிடப்படும் திரைப்படங்களை 1 முதல் 10 வரை என வரிசைப்படுத்தி விமர்சிக்கப்படும். ஆனால், இதில் அதிர்ச்சித் தரும் விஷயம் என்னவென்றால், அந்த படங்கள் எல்லாம் திரைக்கு வந்து இரண்டு ஆண்டுகளுக்கு மேலானதுடன், பல தடவை ஆஸ்ட்ரோவிலும் ஒளிபரப்பப்பட்ட படங்களாகும். மற்றுமொரு உதாரணம், கடந்த 22.3.17-ஆம் நாள் இரவு பிற்பகல் மணி 3.30-க்கு ‘டெண்டு கொட்டாய்’ என்ற நிகழ்ச்சி ஒளியேறியது. கபாலி படப்பிடிப்பு பற்றியும், அந்த படம் எப்போது வெளியீடு செய்யப்படும் என்பது பற்றியும் அதன் அறிவிப்பாளர்கள் பேசினார்கள். இதை என்ன கொடுமை என்பது? கடந்த ஆண்டு கபாலி தயாரிக்கப்பட்டு, திரையரங்குகளில் திரையிடப்பட்டு விட்டு, ஒரு பழைய படப் பட்டியலில் கபாலி மெல்ல நகர்ந்து கொண்டு இருக் கும் இவ்வேளையில் கபாலி 2 படமும் தயாரிப்பதற்கு படக்குழு ஆயத்தமாகி வருகிறது. ஆனால், இன்னமும் கபாலி படத்தில் யார் நடிக்கிறார்கள், அதன் கதை என்ன, எங்கெங்கே படமாக்கப்படுகிறது? படத்தின் உச்சக்கட்ட காட்சி என்ன? அதில் நடித்தவர்கள் என்ன சொல்கிறார்கள் என்று ஏற்கனவே காட்டப்பட்டு, ரீல்கள் அறுந்த நிலையில் உள்ள ஒரு பட விமர்சனத்தை இன்னமும் உயி ரோட்டம் போல் ஆஸ்ட்ரோ காட்டிக்கொண்டு இருந்தால் ரசிகர்களுக்கு எரிச்சலை ஏற்படுத்தாதா? என்று ரசிகர்கள் வினவினர். இப்படி ஊசிப்போன நிகழ்ச்சிகளுக்கு இன்னமும் சட்னி அரைத்துக்கொண்டு இருக்கும் ஆஸ்ட்ரோவிற்கு நாம் இன்னமும் சந்தாதாரராக இருப்பது நியா யமான ஒன்றா என்று எங்களை சிந்திக்க வைக்கிறது என்று மலாக்காவைச் சேர்ந்த சாலினி முருகன் குறிப்பிடுகிறார். உப்பு, சப்பில்லாமல் எதைக் கொடுத்தாலும் ரசிகர்கள் பார்த்து விடுவார்கள் என்ற மிதப்பில் இருக்கும்ஆஸ்ட்ரோ நடத்துவது ஒரு பகல் கொள்ளை அல் லவா என்று மற்றொரு வாசகர் பதிவிட்டுள்ளார். இந்த பகற்கொள்ளை ரசிகர்களை ஏமாற்றுவதற்கு சமம். நாங்கள் சந்தா செலுத்துகிறோம் தானே? இப்படி பழைய பஞ்சாங்கத்தை பார்க்கவா நாங்கள் கட்டணம் செலுத்துகிறோம்? மறு ஒளிபரப்புக்கும், பழைய படங்களை எங்கள் மீது திணிப்பதற்கும் நிறைய வித்தியாசம் இருக்கிறது என்பதை ஆஸ்ட்ரோ உணர வேண்டும். மேலும் ஒரு விஷயம், விண்மீண் எச்.டி (ஒளியலை 231) தமிழ் நிகழ்ச்சிகளுக்கான ஒரு சேனல்தானே. பிறகு ஏன் அதில் ஆங்கில நிகழ்ச்சிகளை ஒளியேற்ற வேண்டும்? வீ பஸ், நோ பிக் டீல், சூப்பர் மாடல்ஸ் என ஆங்கில நிகழ்ச்சிகளையும் இதில்தானே ஒளியேற்றுகிறார்கள்? இதற்கு ஏன் நாங்கள் சந்தா செலுத்த வேண்டும்?ரசிகர்களை ஏமாற்ற நினைக்கின்றதா ஆஸ்ட்ரோ என்று பெயர் குறிப்பிட விரும்பாத அந்த ரசிகர்கள் கேள்வி எழுப்பினர். 1996 ஆம் ஆண்டு வானளாவிய புகழாரத்துடன் ராக்கெட் போல் படுவேகத்தில் தொடங்கப்பட்ட ஆஸ்ட்ரோ, இன்று கழுதை தேய்ந்து கட்டெறும் பாகிவிட்டது. ஊசலாடும் ஆஸ்ட்ரோவை ஏதோ விஜய் டிவி சற்று காப்பாற்றிக்கொண்டு இருக்கிறது. மழை காலங்களில் நிகழ்ச்சி முற்றாக தடை படுகிறது. இதனை நிவர்த்தி செய்ய சைபர் ஜெயாவில் துணைக்கோளம் அமைக்கப்படும் என்று தகவல் துறை அமைச்சர் ஒரு முறை மேலவையில் தெரிவித்து இருந்தார். ஆனால், சைபர் ஜெயாவில் கட்டப்பட்ட பின்னரும் இன்னமும் ஆஸ்ட்ரோவின் துணைக்கோள வண்டி எந்த திசையை நோக்கி சென்று கொண்டிருக்கிறது என்று தெரியவில்லை என்று தமிழ் ரசிகர்கள் தங்கள் ஆதங்கங்களை சமூக வலைத்தளங்களில் நேற்று பதிவிட்டுள்ளனர்.


ஆசிபாவிற்கு நீதி வேண்டி 84 அரசு சாரா இயக்கங்கள் போராட்டம்

(பார்த்திபன் நாகராஜன்) கோலாலம்பூர்,

பாலியல் வன்முறையால் மரணமடைந்த சிறுமி ஆசிபாவுக்கு நீதி கிடைக்க வேண்டும் என்று 84க்கும் மேற்பட்ட அரசு சாரா இயக்கங்கள் நேற்று இங்குள்ள இந்திய தூதரகத்தின் முன் அமைதி மறியலில் ஈடுபட்டன.மோண்ட் கியாராவில் உள்ள இந்திய தூதரகத்தின் முன் காலை 8.30 மணி முதல் இயக்கங்களின் தலைவர்கள், உறுப்பினர்கள், பொதுமக்கள் என பலர் கூட தொடங்கினர்.இந்திய தூதரக நுழைவாயிலின் முன்புறம் அவர்கள் அனைவரும் ஆசிபாவுக்கு நீதி கிடைக்க வேண்டும் என்ற வாசகங்கள் பொறிக்கப்பட்டிருந்த பதாகைகளை ஏந்தி நின்றனர்.

Read More: Malaysia Nanban Tamil daily on 21.4.2018


கோயில்களுக்கு அருகில் குடியிருக்கலாமா?

குடியிருக்கலாம். தவறில்லை. கோபுரத்தின் நிழல் வீட்டின் மீது விழக்கூடாது என்ற தவறான கருத்து இருக்கிறது. உங்களு டைய வீட்டின் கிழக்குத் திசையில் சூரியனை மறைக்கிற உயரமான கோபுரங்கள் இருப்பது நல்லது அல்ல. அதே சமயம், மேற்கில் உயரமான கோபுரங்கள் இருப்பது நல்லது. கர்ப்பகிரஹத்தில் உள்ள மூலவரின் பார்வை வீட்டின் மீது விழுவதுபோல் அமைந்திருந்தாலும் அச்சம் கொள்ளத் தேவையில்லை. அந்தப் பார்வை வீட்டின் உச்சப் பகுதியில் விழுகிறதா அல்லது நீச்சப்பகுதியில் விழுகிறதா என்பதை கவனிப்பதுதான் முக்கியம். உச்சத்தில் விழுவதை தவிர்ப்பது அவசியம். கோயில் அருகே இருக்கும் குளங்க ளையும் கணக்கில் எடுத்துக் கொள்ள வேண்டும். வீட்டின் அக்னி மூலைக்கு எதிரே குளம் இருந்தால், வீட்டிலுள்ள பெண்களுக்கு வயிறு சார்ந்த உபாதை கள் உருவாக வாய்ப்பு உண்டு. வாயு மூலையில் குளம் இருந்தால் முழங்கால் பாதிப்பு, குழந்தை பிறப்பதில் குறைகள் போன்ற சங்கடங்கள் வரலாம். கோயி லையும் ஒரு கட்டடமாகப் பார்த்தால் நமக்கு நேரவிருக்கிற ஆபத்துக்களி லிருந்து தப்பித்துக் கொள்ளலாம்.